# Megfejtés

**M**iért hívják az e g y s z e r ű szorzások sorozatát e g y s z e r e g y nek? Mert a világ l é n y e g e ebben fejezhető ki a leg

e g y s z e r ű b b e n. Még e g y s z e r : e g y s z e r e g y

# Háború és béke

**M**inden valóságos háború oka a látszólagos béke.

# Olvasás

**A** tegnapi olvasás befolyásolja a mai napomat. Gondolom, hogy a maira is ez a sors vár.

# Szülők, nevelők!

**G**yerekeknél mindent az ALAPOK - nál kezdj! Ez az EGÉSZ. Utána! bontsd részletekre!

# Megérkezés

**Á**llandó „lelki terpeszállásban” vagy. A múltban és jövőben. Csukd már össze néha a lábaidat! OK. Megérkeztél.

Üdvözöllek a mostban.

# Vissza

**A** megbomlott egység után a kétségbe estünk. Kecmeregjünk vissza!

# Örökség - tükör

**M**ilyen örökségre vágysz legjobban anyádtól, apádtól? Testi, szellemi, erkölcsi, anyagi? Ha csak egyet választhatsz?

# Nem könnyű

**A**hol finom változásokra van szükség ront rajta az erős. Ahol kemény változásokra van szükség, ott nem segít a gyenge. Ki mondja meg, hogy milyenre van szükség? Vagy érzed, vagy nem.

**115**

# Íráshiba

**A**z írásban az a rossz, hogy sok időt vesz el az olvasástól, de főleg a cselekvéstől.

# Más

**H**a ugyanazt nézed máskor, máshogy már nem lesz ugyanaz, hanem más.

# Férfi - lét

**M**egtermékenyítésre vár: a föld, a nő, a gondolat, az érzés. Ez a férfi principium. Eldőlt a sorsod.

# Indokok

**L**assan haladok ebben a dologban, mert nem érdekel ,mert bonyolult, mert utálom, mert élvezem, mert nincs rá időm, mert … kifogásaim viszont még vannak.

# Fokozatok, különbségek

1. A „figyelemzavaros” : mindenre, a feleslegesre, a károsra, a veszélyesre IS reagál.
2. Az autista: kizárólag EGY dologra figyel, amit csinál.
3. A Down - kóros: SEMMIRE sem figyel. Él.
4. A „Mester”: minden fontosat egyszerre figyel és egyetlen feleslegesre sem pazarol figyelmet. Célt ér.

# Az élet - álom

**Á**lmaimban sokszor olyat csinálok amit ébren is szoktam. Néha fordítva is előfordul.

# Szerelem

**N**incs szebb egy zár és a hozzá illő kulcs szerelménél.

**116**

# Óvatosság

**A**z összes téged ért benyomást, információt - szinte azonos időben - te is kisugárzod. Vigyázz, hogy merre jársz!

# Szükség

**A** megnyugtató, pihentető, kiegyensúlyozott alvás után szükség van a zakatoló, fárasztó, idegesítő ébrenlétre. Ez nem elfecsérelt idő.

# Én szóltam…

**A** nemi szervekhez tartozik egy személy is. Ezt mindig vedd figyelembe!

# Gondolás

**G**ondolj bele! Néha még inkább Rá!

# Újratervezés

**N**em a kátyúban kell elkezdődnie az újratervezésnek.

# Bizonytalanság

**T**ényleg fázom, vagy csak úgy érzem?

# Bekattant

**M**ár megint morogtam valami miatt. Most már értem a fejlődés lassúságát.

# Megnyugodtam

**E**gyre megnyugtatóbban válok bizonytalanná.

# Értelmezés

**A** béke csak a háborúval együtt értelmezhető. Hoppá!

**117**

# Kin múlik?

**H**a társadalomban élsz akkor kétféle módon nem tudsz kívül maradni. Ha beleszólsz, vagy ha nem. Rajtad múlik. Rajtad múlik?

# Kovácsok

**„**Mindenki a maga szerencséjének a kovácsa.” És a szerencsétlenségének is. Így kovácsolj!

# Gardrób

**A**z érdekérvényesítés gardróbja tele van tömve van különböző anyagú, színű, fazonú „alkalmi” ruhákkal. Lehet, hogy inkább csináltatni kellene valami újat?

# Főző - játék

**A** befőttet, elteszik, A kifőttet, kiveszik, A főző, aki főz,

A főző, amivel főz,

Ami befőtt, vizét veszti, Ami felfőtt, levegőt kap, Ami megfőtt, ehető,

Aki megfőtt, pfúúj! Mi a főzelék?

# Szemhiba?

**N**em tudom eldönteni, hogy egy sík, vagy egy homorú tükörben látom reálisabban az arcomat. A borotválkozás nem javít a helyzeten. Kipróbáltam.

# Kétértelmű

**K**ár érte. Én az utóbbi miatt jobban sajnálom.

**118**

# Vigyázz!

**A** fény átszüremlik a sötétségen. Vigyázz! Fordítva is igaz, csak kevésbé látszik.

# Közlés

**S**zeretnék veled most egy nagyon fontosat közölni, ezért elhallgatok.

# Szembenézés

**A** múltkor szembenéztem az igazsággal. Szúrós tekintete volt.

# Gondolod?

**C**sak az ismeretlent akarod megismerni, mert az ismertet már ismered. Gondolod?

# Kérdés - válasz

**V**álaszolj a kérdésemre, hogy jobban tudjak legközelebb kérdezni.

# Eldöntendő

**A** szavaimnak hiszel, vagy nekem? Döntsd el!

# Adó - vevő

**P**ontosan, plasztikusan éreztem mindent és tessék, ennyit tudtam belőle elmondani, leírni. Sugárzom hát feléd.

Hangolódjunk egymásra!

# Szerinted?

**A**zt hiszem, hogy magabiztos ember vagyok. Szerinted?

# Hozam

**A** hűségedre, vagy a hűtlenségedre építsek? Mikor járunk jobban?

**119**

# Cím nélkül

100 x 80 cm, olajfestmény

**120**

# Mese?

**„**Vegyél feleségül!” Mondta a szegény lány a gazdag fiúnak.

„Jól jársz.”

**„**Válj el tőlem!” Mondta néhány évnyi házasság után. „Jól jársz.” És valóban. Jól járt. Mit gondolsz, hogy melyikük?

# Reménytelen

**M**a már ritkábban teszem szóvá azt ami a kötelességem volna, mégsem ad megnyugvást.

# Különbség

**A** magam által érzett bizonytalanságot sokszor élvezem, ám a te általad keltettek félelemmel töltenek el.

# Te + Én

**A**mennyire képes vagy önmagadat szeretni, annyira vagy képes engem is. Én is.

# A hiány fontossága

**H**iány nélkül mit ér a teljesség?

# Harci játék

**M**iért játszanak a fiúk szívesen harci játékokat? Mert a hajlam koránkelő.

# Hitelesség

**D**okumentum, igazolás kell minden fontos dologról. Betegség, gyógyulás, bizonyítványok, házasság, válás, születés, halál. Így tud működni a társadalom. Ezért a saját magam által alapított iskola bizonyítványát nekem kell hitelesítenem. ???

**121**

# Ragaszkodás

**R**agaszkodom hozzátok, mert nélkületek nem ismerhetném meg mindazt, amit csak veletek ismerhetek meg.

# Testvérek

**E**légedettség, elégedetlenség. Testvérek. Találd ki, hogy melyik az idősebb!

# Kutya - felismerés

**A** kutyám jobb, mint én. Ez persze nem nagy kunszt.

# Kés

**N**em a kés tehet arról, hogy hátbavágásra is használják.

# Több

**T**anulj meg Kisfiam írni, olvasni, számolni! Attól t ö b b leszel. Jobb nem.

# Döntés

**E**lkészül egy mű. Elismertségéről a közönség dönt. Egyáltalán kell róla dönteni? Elkészült.

# Igazodás

**Ú**jpest - Fradi Jobboldali - baloldali magyar - román lány - fiú

rászoruló - segítő

negatív töltés - pozitív töltés Na! Igazodj el!

# Tartozni valahová

**„**A” politikai körhöz tartozol - „B” gyűlöl,

„B” politikai körhöz tartozol - „A” gyűlöl, Egyikhez sem tartozol. Mi fog történni?

**122**

# Iskolák

**„**A gyerek iskolája lehetne jobb is.” ...és a felnőttkor

„iskolái”?

# Pszichológus

**A**z interneten kellett bejelentkeznem a pszichológushoz, hogy gyógyítson ki az internetfüggőségemből. Elmenjek?A Facebook partnereimnél a „ne menjek el” sokkal több like -ot kapott.

# Verseny

**A** „sértődés” és a „megbocsátás” versenyt futnak. Melyik fog győzni?

# Most?

**„**Az életem most egy kicsit másfelé megy.” Csak most?

# Tükör - igazság

**A** tükör mindig igazat mond. Feltéve, ha nem a szemeddel nézel bele.

# Szerencsekovács

**„**Mindenki a maga szerencséjének a kovácsa.” Mondják. Csak a szerencséjének?

# Baráti ellenfél

**B**arátságos ellenfeleim az „okos” mondások. Békés harcban állunk egymással.

# Véges - végtelen

**A** látóhatár véges. A nem látható végtelen.

**123**

# Keresés - mutatás

**„**Kérlek, hogy mutass nekem egy IGAZ embert!” Reménykedem, hogy te ismersz ilyet.

# Kategória?

**„**A hála egy ritka kategória.” Mondják. Tévednek. A hála nem kategória.

# Leves

**H**azudd azt, hogy beleköptél a levesembe és nem fogom megenni. Egyéb hazugságaidra is kíváncsi vagyok. Sajnos én is szoktam.

# Kérdések

**N**incsenek „jó” kérdések. Jobbak persze vannak.

# Fáradtság

**„**Fáradtnak tűnsz.” Valószínűleg fáradt vagyok.

# Íz

**M**ilyen „színű” a hangom? Az érzéseidet fogalmazd meg! Nem kívánok túl sokat Tőled?

# Vágy

**V**ágyom a magam keltette dopaminra. Könyörgöm! Hazudj valami szépet nekem!

# Kérdés KÉRÉS!

**A** „humán tantárgyaknál” a legfontosabb kérés LENNE :

„várom a TE kérdéseidet az olvasottakról, a hallottakról, a látottakról. Szülők, pedagógusok! Tanítsátok meg kérdezni a gyerekeket!

**124**

# Szándékosság

**A** valódi tudáshoz „szándékosan hibás” kérdéseket kell feltenni a tanárnak, szülőnek,gyereknek egyaránt.

Alapfeltétel, hogy tudjam, hogy mi a hiba.

# Indulat

**N**éha, - nem néha - túlzottan indulatos vagyok. Ugyanis félek visszafojtani az indulataimat, mert attól tartok, hogy fokozódnának. Legalább lennék velük elégedettebb. Ha nem jönnék indulatba az is jó lenne.

# Választhatsz

**R**égi, szép idők, amikor még hitted azt, amit ma már tagadsz. Melyik a jobb?

# Éjfél felé, hajnalon

**M**ostanában a „lelkem hajnali napsütéseit” nézegetem. Csak bírják a „szemeim”.

# Változás?

**M**anapság sokszor gondolkodom a régi és az új dolgokon. Ez nem volt mindig így.

# Vereség?

**V**ereségnek élem meg, ha legyőznek. Még sokat kell dolgoznom a hiúságomon.

# Tétovaság

**S**zégyellnivaló késztetéseimet igyekszem kompenzálni. Most már a kompenzációimat is szégyellem. Mit tegyek?

**125**

# Hegymászás

**„**Szellemi hegymászó vagyok.” Már az alsó táborhoz értem. Jutok - e feljebb?

# Isten

**A**z egyik ember keresztény, a másik muszlim, a harmadik zsidó, a negyedik buddhista… Én is hiszek Istenben.

# Hálátlanság

**T**udod, hogy mi a hálátlanság? Én érzem. Mindkettőnkön.

# Ma, holnap

**T**egnapelőtt kigúnyoltak. Tegnap én gúnyoltam ki valakit. Ma remélem, hogy másként lesz. Vagy talán holnap…

# Vonzás

**N**agyon vonzó tud lenni ami elérhetetlen. Nem arra gondoltam amire te most. Huncut vagy - ok.

# Spirál

**A** spirál vonal igazabb, mint az egyenes, bár kétségtelenül apró „egyenesekből” jön létre.

# Emberi?

**„**Tükröm, tükröm mondd meg nékem!” És a belső tükör válaszolt. Lám a „mostoha” is ember.

# Mozizás

**O**lyan vagy, mint egy már elkészült film, egy már megírt program, csak még nem „nézted” végig. Jó szórakozást!

# Egyszer

**R**eménykedhetsz. Egyszer, majd minden a helyére kerül. Most is „egyszer” van.

**126**

# Lépések

**A** „másmilyen” - hez is ugyanazok a lépések vezethetnek, mint az „ugyanaz” - hoz. Irányuk, hosszuk, szaporaságuk csupán a különbség.

# Freud, genetika

**J**ézus „félzsidó” volt. Miért hát a gyűlölet a zsidókkal szemben? Vagy éppen ezért? Freud!

# Befogadás

**T**érj vissza Mestered, a gyermekkorod mindent könnyedén befogadó szemléletéhez! Recsegve - ropogva bár, de sikerülhet.

# Bölcsesség

**M**iért mosolyog jóságosan, bölcsen az öreg a fiatal szerelmesen? Tud valamit?

# Kitartás

**E**ddig azért éltem, hogy váljak valamivé. Most is, de micsoda különbség?! Nem adom fel!

# Nosztalgia

**R**égi „olvasmányaim”! Sokat gondolok Rátok. Öregszem.

# Találmány

**H**a egy zseni feltalálna egy olyan gépet, amely elemezné és kiírná pontosan az emberek lelki tulajdonságait, hányan lepődnének meg, és hányan hinnék el?

# Szépség

**V**alami ősi szépség lehet az öregkorban, mert mindenki szeretné megélni. Lehet, hogy hamarosan rájövök.

**127**

# Összefogás

**S**zabad - e a győzelemért összefogni a gyűlölt ellenségeddel? Igen, csak ne találkozz többet a tükörrel.

# Bizonytalanság

**S**okáig a rossz úton jártam. Érdekes, hogy akkor, azt jónak tartottam. Most már a jó úton járok?

# Gondolatok

**N**ormális - e, hogy felidegesítem magam felidegesítő dolgokon? Ilyenkor inkább nyugodtabbnak kellene lennem?

# Nem az aminek látszik

**S**okszor ami bonyolultnak látszik az sokkal bonyolultabb.

# Megnyugtató

**N**em tudom nem elvégezni azt amiért születtem. Ez serkentően megnyugtató.

# Az ész a fontos…

**A** fésülés nem pótolhatja a fésületlenséget.

# Összefügg

**A** tudattalan örvényéből csak a tudatfeletti tud kihúzni.

# Futások

**A** 100 méteres síkfutás az atlétika távok hosszúsági

„gyerekszáma” A 10.000méter az igazi „felnőtt szám”. A maratoni futásra csak kevesen alkalmasak.Miben indulsz az élet „minőségi” számaiban?

# Keresés - kerülés

**A**z ERÉNYEKET keresem ÉS a bűnöket kerülöm. Nem vagyok irigylésre méltó helyzetben.

**128**

# Fejlődés

**A**z egyén csak a közösség fejlesztésével fejlődhet és fordítva.

# Esések

**G**ödörbe esel - kimászol? Vízbe esel - kiúszol?

Tűzbe esel - eloltod? Bűnbe esel - megváltozol? Szerelembe esel - elmúlik? Kétségbe esel - megoldod?

# „Örülés” - őrület?

**H**asonló a hasonlónak örül.

Az ellentétek vonzzák egymást.

A hasonlók taszítják egymást. Atom - magban a protonok egymást, az elektronhéjban az elektronok egymást.

Az ellentétek taszítják egymást. Atom - magban pozitív töltések egymást, az elektronhéjban negatívok töltések egymást.

# Kultúra spirálok (Nem tréfa!)

**E**urópai ember - ázsiai ember

Ázsiai egyetemet végzett - analfabéta Analfabéta - író

Író - olvasó

Olvasó - vak,de egészséges egészséges - beteg

beteg - orvos

orvos - gépkocsivezető gépkocsivezető - utas leszálló utas - felszálló utas

felszálló utas sportoló - felszálló utas néző ÉN - TE

**129**

# Viszonyítás

**A** tegnapelőtthöz képest holnapután van ma. Hát nem

„szórakoztató”?!

# Értem. Érted?

**A** magabiztosságom látszata elfedi a bizonytalanságomat. Ezért elviselhetetlen számomra a bizonytalanságod. Most már értem. És te?

# Fokozatok

**„**Elhatároztam. Akarom.” Ne gondolkodj ennyit róla! Csináld!

# Még mindig. Hagyomány

**M**ég mindig úgy hívják, hogy: „napkelte”. Nem igaz, de szép.

# Még mindig. Pótlék?

**M**ég mindig élvezem a gondolataimat. Pótlékok? Nem. Ajándékok.

# Mi az igazság?

**A**zt mondod, hogy „mindig ismétlődik”. Azt mondom, hogy

„soha”. Egyezzünk meg! Mindkettőnknek igaza van. Részben és egészben is.

# Biztos?

**N**em biztos, hogy a dicsőség a győzelemben van. Nem biztos, hogy a győzelem van a dicsőségben. Mi a biztos?

# Vigyázz!

**H**elyezd a lelket a testbe! Megcsúful.

# Hiányérzet

**A**z anya a gyermekében, a szerelmes a szerelmében válik

„tisztábbá”. Miért csak ők?

**130**

# Találós kérdés

**N**em az Ő megbecsülésére vágyom. A Tiédre sem. Találd ki, hogy kiére!

# Javítható

**E**gy elromlott valami, vagy Valaki csak úgy javítható meg igazán, ha az okát javítod meg.

# Nostradamus

**N**ostradamus”látta” a „jövőt”. Nem hittek neki. Aki ma

„látja” annak sem hisznek.

# Mester - választás

**N**em a mester választ tanítványt, hanem a tanítvány választ mestert. Hol vagy Mesterem?

# Jó út

**H**a elfogadod az eddig elfogadhatatlant, akkor menj tovább ezen az úton!

# Megtaláltam!

**K**eresem a hibáimat és közben mindig az erényeim jutnak az eszembe. Azt hiszem, hogy megtaláltam!

# Egyszerű

**A** légzés oxigénfelvétel. Folyamatosan oxidálódom, rozsdásodom. Csoda, hogy halál a vége?

# Teremtés

**B**iztos, hogy az Isten teremtette az embert? Saját képmására! Ilyen lehet az Isten? Fordítva sem jobb a helyzet.

# Színek

**T**etteink színeivel festjük meg az arcunkat. Tükröt elő!

**131**

# Javaslat

**E**gyszer próbáld ki az önálló gondolkodást! Meglátod, hogy nem is olyan félelmetes.

# Csalódás

**E**rényeim után kutattam a lelkemben. Helyettük hiányokat találtam. Nem örültem.

# Lehet…

**H**a egy műben van egy mondatnyi továbbgondolandó, akkor már nem jött létre hiába. Lehet, hogy ebben nem ez az.

# Érthetetlen

**A** gyűlöletkeltés könnyű, a megfékezése pedig nehéz. Miért?

# Vitathatatlan

**E**gy dolog vitathatatlan, hogy minden vitatható.

# Nehezebb

**N**e az érvelőt támadd, hanem az érveket! Nehezebb.

# Sőt

**A** Föld forog a Nap körül. Kopernikusz igazsága nem volt népszerű a XVI. században. Inkább sőt.

# Kritika

**M**ondtam a barátomnak egy baráti kritikát, róla. Úgy reagált, hogy: „Bezzeg te.” Ebben igaza volt...

# Egyforma különbözőség

**C**sak abban vagyunk egyformák, hogy különbözőek vagyunk. Még önmagunktól is.

**132**

# Remény? Bizonyosság?

**P**ont azzal töltöttem el az életemet amivel el kellett töltenem.

# Normális?

**Ú**jabban normális gondolataim vannak. Régebben is azt gondoltam, hogy az akkoriak normálisak. Furcsa.

# Könnyebb?

**M**i a célravezetőbb? „Együtt csaholni a farkasokkal”, vagy külön úton járni? Ha van cél, akkor könnyebb a döntés.

Könnyebb?

# Megszállás

**„**Megszállás indul!” Kiáltott, és elindította a visszaszámlálást az ihlet. Még tart a számolás.

# Hurrá!

**H**urrá! Továbbgondoltam. Ajjaj! Még tovább kellett volna. Érdemes? Érdemes. E két utóbbi felcserélhető.

# Kezdet és vég

**M**inden kezdet vég is egyben. Fordítva is igaz.

# Szorzat

**H**a az „adás” öröme egy tízjegyű skálán a 10 - eshez közeli és a „kapás” öröme is hasonló, akkor a két érzés nem összeadódik, hanem összeszorzódik.

# Idő

**A**z idő nem biztos, hogy létezik, de hogy szárnya van az biztos.

**133**

# Szóltam

**V**igyázz,hogy mit és hogyan tanítasz a gyermekeidnek, mert később tőlük fogsz tanulni.

# „100 majom”

**A**mit és ahogyan mások csinálnak azt teszed te is. Ha megfigyeled önmagad akkor megtudod, hogy milyenek mások. Nem elkeseredni!

# Rituálé

**M**inden „rituálét” amit végzel elkezded és befejezed. Átéled. Ilyen pl. a szerelem és az élet. Élvezd!

# „100 majom”

**N**em kell megtanulnod azt, amit sokan tudnak már mások, mert te is tudod.

# Felelősség

**E**szelj ki valamit, csináld meg, gyűjts hozzá társakat, csapatokat! Győztél. Tiéd a felelősség! Vigyázz!

# „Carpe diem”...

**Ú**gy „élj a mostban”, hogy a múltat és remélt jövőt is figyelembe veszed!

# Győzelem? (Pirruszi)

**H**urrá! Győztem! Igazam volt. Egyébként is. Jobb egyedül?

# Irigység

**S**okan kedvelik a társaságomat.Irigylem őket, hogy ennyire kedvelnek.

# Én is…

**É**n is nem szeretnék nem szeretni.

**134**

# She

100 x 80 cm, olajfestmény

**135**



# Belenyugvás…

**„**Ilyen az élet.” Mondta megtörten a farkas és megnyalta a szája szélét.

# Morbid

**„**Percekig nem jutottam szóhoz.” gondolta felháborodottan a néma.

# Demokrácia

**H**a én vírus lennék nem ragaszkodnék a koronához. Egészséges köztársaságot alapítanék.

# Kunszt

**E**ljutni valahová nem nagy kunszt. Ott maradni az a kunszt.

# Aggódás

**A**ttól félek, hogy amit leírok az közérthető, mert nem arról akartam írni. Ne aggódjak?

# Hiúság - remény

**A**z a vágyam, hogy felejtsetek el. Remélem, hogy teljesül.

# Fontos.?

**M**iért fontos nekem, hogy megértselek, hogy megérts? Miért? Fontos?

# Reménytelen

**A**z érzésről akarok írni. Ám amit leírok az a gondolat, a szavak az érzésről és nem maga az érzés.

# Tökéletes

**A** csecsemő kommunikációja tökéletes.

**136**

# Áldozat

**S**zabad - e az őszinteséget feláldozni a barátság, vagy a barátságot az őszinteség oltárán feláldozni? Áldozat nélkül nincs üdvözülés.

# Film és fotó

**A** jó filmnek sodrása van, mint az életnek. A jó fotónak belső válaszai vannak, mint a létnek.

# Képtelenség

**P**arányi agyunkkal képtelenség felfogni a végtelenséget. Már ennyi sem kevés.

# Ha…

**E**gy „Teremtőnek” tulajdonítjuk, hogy valami volt, van, vagy lesz. És, ha nincs idő?

# Minta…

**„**Fogadj szót nekem!” Ne keresd az okát!” „Ha megszeged megbüntetlek.” Olyan vagyok, mint az Isten.

# Madársors

**A** madár sorsa „emberi” sors. Nem. Ez nem képzavar.

# Mai kor

**F**ogyassz! Gyorsan! Mindegy, hogy mit. Mai kor. Tessék! Itt van ez is amit olvasol éppen. A szellemednek, a lelkednek. Így jártál.

# Felnőni?

**N**agy szükség van a hitre. Csak így maradhatsz egész életedben gyermek.

**137**

# Cél, álom

**Á**lmodd meg a céljaidat és célozd meg az álmaidat!

# Normális?

**T**egnap egy alantas gondolatom támadt. Elhessegettem, de megnyugodtam. Még normális vagyok.

# Küzdelem

**É**les harcban áll a bizonytalanságom a magabiztosságommal. Nem állok győzelemre.

# Utólag

**A** lelkiismeret furdalás furcsa dolog. Miért csak utólag szokott megnyilvánulni?

# Bizalmatlanság

**R**ájöttem, hogy nem kellene ennyire segítőkésznek lennem, mert szerintem nem követtem el súlyos önzőséget. Vagy már a tévedhetetlenségemben sem bízhatok?

# Találkozások

**T**alálkozik a tériszonyos madár a repülni vágyó kutyával. Vajon miről beszélgethetnek?

# Találkozások

**I**szik az öreg elefánt a folyóból. Odarepül hozzá az ifjú kérész és megszólítja: „Rosszul tetszik kinézni.”

# Találkozások

**K**ét, éppen zuhanó esőcsepp találkozik az emelkedő lufival.

Azt mondja az egyik

a másiknak: „Normális?”

**138**

# Szerelemgyerek

**A**z éjszaka és a nappal szerelméből született a hajnal.

# T=M+E

**T**udás = Mindenből egy keveset + Egy kevésből mindent

# Kétszer, kétszer

**E**zek a sorok olyanok, mint az erős paprika... Kétszer kell elolvasni őket. Lehet, hogy egyszer sem érdemes.

# Beszéd, ugatás

**„**A pénz beszél, a kutya ugat.” Az utóbbit sokkal kedvesebb hallgatni.

# Lesz olyan?

**M**ég nem tudok annyit, hogy szerény legyek.

# Inkább

**G**ondolj bele! Vagy inkább Rá!

# Fiókák

**„**Kirepültek a fiókák a fészekből.” A lényeg mit sem változott.

# Fordítva is…

**„**Legyél a barátom!” Szólt a kisbárány a kis farkashoz. fordítva is megtörténhetett.

# Kérdezz!

**H**a kitartóan azt kérdezed magadtól, hogy „merre menjek?”, akkor előbb - utóbb eljutsz - valahová.

**139**

# Kapacitás

**E**instein szerint az agyunk kapacitásának csak mintegy 5%

- át használjuk. A szívének mennyit? Szerinted? Vannak tartalékaid!

# Mikor?

**„**Jobb később, mint soha.” Közmondás.

„Jobb előbb, mint később.”

„Legjobb idejekorán.” (G. J.)

# Állj bele!

**A** szembesülés a kellemetlen dolgokkal mindig fájdalmas. Önmagaddal szembesülni a legfájdalmasabb. Ne akard

„megúszni”! Állj bele!

# Érzés

**N**e kérdezd, hogy „miért?” ! Érezd!

# Nem könnyű

**V**álj önmagad által szerethetővé! Nehezet kérsz tőlem.

# Javaslat

**É**rezd meg! Gondold el! Töltsd meg energiával! MŰKÖDIK!!!

# Úton járás

**„**Járt utat a járatlanért el ne hagyj!” Mondás. A járatlan útért hagyd el a már jártat! Fontos kiegészítés.

# Úton járás

**„**Járt utat a járatlanért el ne hagyj!” Gondolta elkeseredetten Kolumbusz amikor megérkezett India helyett Amerikába.

**140**

# „Örök igazság”

**A** 2x2 mindig 4 „igazsága” vezetett el a relativitás elmélethez és a kvantumfizikához.

# Szerénység

**„**Műveltebb” vagyok, mint Platón, vagy Shakespeare, mert én őket is olvastam és kiváló utódaikat is. Azért még számos okom van a szerénységre.

# Selyemhernyó

**„**Hulljon a férgese!” Mondta az ősi kínai miközben elpusztította a selyemhernyókat.

# „Hannibal ante portas”

**A** fő ellenség nem biztos, hogy a kapu e l ő t t van.

# Kár

**K**ár, hogy egy vitát mindig el kell dönteni.

# Fejlődés

**„**Elégedett vagyok. Szépen fejlődöm.” Hízelgett magának a ráksejt.

# Egyszerre

**M**inden megszűnik egyszer. Ez benne az örök.

# Hasonlat

**A** halál olyan, mint az alvás, csak kicsit hosszabb. Ne nevess ezen!

# Valóságról írni!

**A**z írás soha nem lehet teljesen hű képe a valóságnak, mert az utóbbit folyamatosan éled amikor éppen nem írsz. Amit most írtam arra is vonatkozik. Sajnos?

**141**

# Reménytelen

**H**a nem avatkozol bele, hanem „csak” nézed, ezzel már beavatkoztál.

# Kiről szól?

**„**Külső” megfigyelőként leírni valamit az elsősorban nem a megfigyeltről, hanem a megfigyelőről szól.

# Mentség

**„**Beleláttam a dolgokba.” Mondod, gondolod, hiszed. Nem. Megváltoztattad azokat a megfigyeléssel. Mentséged, hogy magad is megváltoztál.

# Érték

**A** legértékesebb „pénz” a „tanulópénz”.

# A „személyiség megmaradás törvénye”

**K**erülj bármilyen helyzetbe, mindig TE maradsz.

# Nike (Just do it!)

**A** „csinálás” legfőbb értéke nem az ami elkészül, létrejön, hanem maga a csinálás.

# „Semmi - buborék”

**H**a a fennhéjázás buborékja szétpattan, akkor nem marad belőle semmi.

# Nézőpont

**A** fent, vagy a lent bármikor jobbra, vagy balra változik, ha másképp nézed. Fordítva is igaz.

# Nehéz

**„**Nehéz vagy.” Mondta a szalmaszálnak a hangya.

**142**

# Állati, emberi

**A**z állatok amit csinálnak néha az nagyon „emberi”. Borzasztó, de fordítva is igaz.

# Néha

**K**edvesem! A „gyerek tekintet” néz néha rám, ha a szemedbe nézek. Ilyenkor boldog vagyok. Kár, hogy csak néha.

# Bátorság!

**A**z itt olvasottak „szemléleti hagyatékok” Fiaimnak, Unokáimnak. Bátran ne vegyétek figyelembe!

# Lehetőség

**A**kinek gyermekei, unokái vannak az tovább keresgélhet lelkesen.

# Barátság

**I**gen. Te! Kedves Barátom! Jólesett a ragaszkodásom Hozzád.

# Napi „meccs”

**„**Összecsaptunk.” Törölte meg izzadt homlokát a Nap amikor

„felkelt”. A Hold már nem tudott válaszolni.

# Könnyebb

**A**z emberi lét könnyebb, mint a kutya élet? Gazdafüggő.

# Várok

**E**lgondolkodtam azon, hogy érdemes - e elgondolkodni. Nincs még meg a válasz.

# Különböznek

**A** z összetettség és a követhetetlenség különböző dolgok. Az első megoldható a második nem.

**143**

# Hajnalok

**Ö**rülök a „lelki hajnalok” - nak. Ébredezem.

Egy afrikai bennszülött nem nagyon örülne egy korszerű softwaret tartalmazó számítógépnek. Csapkodná vele a pókokat? Szóltam...

# Sakk

**A** sakkjáték nem több, mint az emberi világ működése. Más és más „figurákkal” elképzelhető, de más színekkel nem.

# Tanítás - tanulás

**A** tanításból sokat lehet tanulni. Főleg a tanítónak.

# Történelem - tanár

**E**gy történelemtanár még nem történelemtanár. Két történelemtanár sem az. Sok nemzet történelem tanárai már maga a TÖRTÉNELEM.

# Oktáv

**E**gy oktávval feljebb, már teljesen más a „mi”.

# Fejlődés, hanyatlás

**A** fejlődés tükre a tekintet. A fejletlenségé, és a hanyatlásé is.

# Ébredés

**A**z élet egy álom. Ne aggódj felébredsz!

# Kivétel

**„**Az idő majd megoldja.” Mondják. Kivéve azt, amit ő maga okoz.

**144**

# Pozitívum

**P**ozitívuma a gyerekek által játszott „gyilkolós” számítógépes játékoknak, hogy a szereplőknek sokszor több életük is van.

# Út

**N**e foglalkozz az útravalóval, ha látod és járod is az utat!

# Realitás - érzék

**N**em merek a futballról írni, mert magam is futballoztam. A bátorságnak is van határa.

# Kényeztetés

**K**ényeztesd magad! Legyél becsületes!

# Megvalósulás

**E**gy szép álom megvalósulása a felébredéssel elkezdődhet. A felébredés a rossz álmon is segít.

# Időutazás, összetartozás

**A** 75. születésnapomra megszervezték, hogy - a pandémia ellenére -, egy aluljáróban újra találkozhattam volt Kollégáimmal. Borzongatóan - simogató élmény volt. Jelen voltam ismét a múltban és ettől a jövő is szebb lett.

# Kivándorlás

**E**gyetlen nemes, követendő módja van. Önmagad ismeretlen tájaiba bevándorolni.

# Placebo

**N**incs jobb „gyógyszer” a placebonál. Feltéve, ha hiteles személytől származik. Te - magadnak - biztos, hogy hiteles vagy.

**145**

# Dilemma a döntésnél

**K**érdés : általános, vagy sajátos legyen? Válasz : nem „vagy”, hanem „ÉS”.

# Közlekedés

**P**iros, sárga, zöld. Az egész világon egyértelmű a közlekedőknek. Az „emberi Kresz” - ben ilyen lehetne a s z e r e t e t . Még „szekerek” vannak ezen az úton.

# Internet, globalizáció

**E**mber 2.0

# Nem könnyű

**O**lyannak szeresd amilyen! Önmagadat is. Nem könnyű.

# Feltételek

**A** szeretetnek nincsenek feltételei.

# Vegyes érzés

**M**a végre megtudtam azt amire eddig sosem voltam kíváncsi.

# Hírfogyasztás

**H**íreket! Még híreket! Nem akarok eligazodni a világban.

# Oké

**K**épzeld! Oké. Akkor pszt!

# Eltűnés

**K**érdés: hová tűnik el a gyermek alkotó szemlélete, simogató szeretete, feltétlen hite? Válasz: a felnőttbe.

**146**

# Megnyugtató

**C**sapongó gondolataim csokorba fűzhetők.

# Kapocs

**S**zükségem van Rád. Benned végre szeretem önmagamat.

# Meghatározás

**A** szerelem lelki „keszonbetegség”.

# Szükség

**S**zükségem van Rád, mert érzem, hogy szükséged van rám.

# Imprinting

**A**z embernél, az állatnál az első benyomások bevésődnek

- nem csak az élete elején, hanem később, az élet bármely szakaszában is. Új helyzetekben, új személyekkel való találkozásokkor. Nálad mások miatt, másoknál te miattad.

A válasz cselekvések, a viszonyulások, a választások öntudatlan automatizmusokká gépiesülnek. Elemzésük több, mint indokolt.

# Spirál

**A** spirálban van valami életszerű. A kettős spirál már maga az élet. Kell lennie hármasnak.

# A világ

**T**évedsz. Soha nem a felnőtt, hanem a benne pislákoló gyermek vitte előbbre a világot. Ez egyben magyarázat is arra, hogy hol tartunk.

# Játék?

**A**mit manapság csinál az emberiség az egy 9 éves gyerek tempóit sejteti. Gyerekek! Ne játsszatok a „késsel”!

Az i n t e r n e t t e l !

**147**

# Szeptember?

**H**a Petőfi ma élne és a „világérzés” foglalkoztatná, akkor

„December végén” címmel írna verset.

# Elemzés

**„**Nyájas olvasó”! Ne engem elemezz, értelmezz! Önmagadat. Én is ezt teszem most.

# Talán

**M**iért van jelentősége számomra, hogy leírjam a gondolataimat? Hogy az újak megszülethessenek? Talán. Elég volna csupán gondolni rájuk, érezni „ízüket”? Talán.

# Mondatok

**A** mondatok leírása alkalmatlan a pontosságra. Ez is! Például a vessző csak egy „e g é s z” mondatrészt tagol. A szavak

és a közök között is vannak különbözően értelmezendők, ejtendők,más hangsúlyúak, ritmusúak. Most kellene jönnie egy példának. Nyomd meg, halkítsd, gyorsítsd, lassítsd máshol és más hatást vált ki! Ahogy gondolod, érzed.

# Emberi lét

**\_** A hangok ritmusa és csendje.

* A fények színei és árnyai.
* Az illatok bűzei.
* Az érzelmek „Nap” - jai és „Hold” - jai.
* Az együttlét magánya.
* A hívő bizonytalansága.
* A változás állandósága.

**148**

# Őszinteség

**„**Megértelek”. Mondja egy nő a barátnőjének. Őszintén.

„Én is téged.” Válaszol a másik. Szintén őszintén. Ők szinte őszinték.

# Favágók

**A** fa tetején - az ág tövénél -, a lába alatt vágja a fát az egyik favágó. „Vigyázz! Alattad!...”.Kiáltott rá a társa alulról. Ezt követően megszakadt köztük a kommunikáció.

# Menekülés

**V**eled szeretném kimondatni azt, amelyet én még nem tudok kimondani.

# Barátság

**A** Barátom vagy. Megkíméllek attól, hogy nem mondom ki azt amit gondolok Rólad. Biztos, hogy igazam van?

# „Megsüvegelés”

**A**jándékba adtad egy rászorulónak azt, amire neked is szükséged van. Most felnézek Rád.

# Határvillongás

**„**Én is emberből vagyok.” Mondod mentegetőzésképpen.

„Rendben. A kérdés csupán az, hogy ebben a kérdésben érintkeznek - e egymással a „határaink.”

# Szerencse

**H**a valamelyik testrészed hiányos nyomoréknak látszol. Mi van akkor, ha a tisztességedből keletkezik a hiányod? Szerencséd van. ???

**149**

# Tudat alatt

100 x 100 cm, „kétfázisú” festmény ( – / olaj, akril, grafit)

**150**



# Érthető?

**É**rted hazudtam Neked. Nem ellened. Érted?

# Játék

**A** szó játék. Ez nem szójáték.

# Kötél

**A**z elköteleződésnél a kötél csak lehetőség. Vigyázz, hogy mihez, kihez kötöd!

# Különbség

**K**edves, udvarias reakcióid csupán az intelligenciádat, semmint az általam mondottakról, a tetteimről, a rólam alkotott véleményedet tükrözik. Hál Istennek ? Sajnos?

# Keresés

**T**E keresd meg a NEKED fontos információkat, hogy ne azok találjanak meg váratlanul, kéretlenül TÉGED! Esetleg felzaklatva.

# Példa

**„**A rossz példa ragadós.” Mondják. A jó példa is, csak kicsit tovább kell „nyomkodni”. Nem kicsit.

# Komfortzóna

**A** „komfortzónámból” való kizökkenés eleinte nem okoz sok örömet. Sokszor később sem.

# Vágy

**V**ágysz valamire. Melyik ad nagyobb örömet? Elérni, vagy tenni érte? Hiszed, hogy az egyik, majd rájössz, hogy a másik.

**151**

# Anekdota

**„**Egy tudós szörnyű álmot látott. Azt álmodta, hogy miközben a Tudományos Akadémián a székfoglaló beszédét tartja elalszik. Erre felébredt. Döbbenettel tapasztalta, hogy ott van a Tudományos Akadémián és éppen a székfoglaló beszédét tartja.” Anekdota.

# Idő

**N**agyon hosszú időre van szükséged arra, hogy rájöjj, hogy nincs.

# Elnézőség

**L**égy elnéző a fiatalokkal, az öregekkel, meg mindenkivel! Magaddal is!

# ...ergo sum

**„**Szeretetet érzek, tehát VAGYOK.”

# Gyerek - játék - munka

**A**z igazi játékban komolyan kell elmélyülni, mint a Gyerekek. Tedd munkává és megszületik az élsportoló, a szerelmes helyett a kurva.

# Szabadság - börtön

**A**z igazi szabadság a saját börtönömből kiszabadulni.

# Türelem

**N**em várom az egyetértésedet. Még az enyémet sem szereztem meg.

# Határozottság

**I**rigyellek, hogy ilyen határozott véleményed van az olvasottakról, rólam.

**152**

# Bátorság?

**B**átorság„fradisták” közt azt kiáltani, hogy „Hajrá lilák!” Fordítva is az.

# Varázspálca

**„**Varázsló” vagy. Ha a varázspálcáddal csak emberi vágyakat tudnál teljesíteni, gondolkodnál- e azon, hogy inkább eltöröd?

# Sors

**„**Ha mégegyszer születnék e z t másképp csinálnám.” Mondod magadnak. Tévedsz. Ugyan úgy. Az egy másik ember sorsa lenne, nem a tiéd.

# Ok - okozat

**R**égi sérelmeink miatt sértődünk, bántunk. Mi lenne ha feldolgoznánk?

# Kakukktojások

**A** küzdelem a kakukk. A győzelem és a vereség a tojásai.

# Hogyan???

**F**élelmeid „legyőzéséhez” állj „lelki harántterpeszbe”! Éld át a biztonság nyugalmát! A „hogyan” - t keresd meg magadban!

# Döntetlen?

**A**meddig együtt vagyunk a jókat emeled ki a természetemből. Amikor elválunk akkor a rosszakat. Hm, én is így vagyok Veled.

# Szempontok

**„**Mondd meg a szempontjaidat és megmondom, hogy ki vagy!” G.J.

**153**

# Hangyaboly

**A** hangyaboly ad csak védelmet egy hangya boynak és hangya girlnek is. Bocsánat.

# Is

**V**alami neked fontosat vársz tőlem. Megteszem akár az jó nekem, vagy rossz nekem. Ugyanis az mindenképpen jó nekem. Is!

# Autóvezetés

**A**z életvezetésed hasonlítson az autóvezetéshez! Nézz előre is é s hátra is!

# Bocsánat

**A**z jó, ha tudsz bocsánatot kérni, de jól csinálni az se rossz.

# Empátia

**N**ézz vissza régebbi, vagy jelenlegi önmagadba és jobban meg fogsz érteni másokat is!

# A lét paradoxona

**A** most megszületett gyermek még nem látja a valóságot. Később, - úgy gondolja - hogy látja. Öregkorban belátja, hogy soha nem látta.

# Lélekharang

**A** lélekharang megszólalásánál főleg a hosszú, a mély, a súlyos, a lelkedet megérintő szüneteket „hallod”.

# Függvény

**A**z „önmagam maradok” -nak és az „alkalmazkodom”

- nak „aranymetszésvonala” a helyzet, de főleg a jellem függvénye.

**154**

# Az élet szép…

**A** tavaszi szél simogatása a bőrödnek, a lelkednek a hosszú

„tél” után.

**A** zöldellő mező, a rügyfakadás látványa, illata a kopár világ után.

**A**z anyatej íze, illata a csecsemőnek szopáskor.

**G**yermeke bársonyos érintése, csilingelő kacaja az anyának.

**A** napkelte az ébredőnek.

**A** szerelem - villám „sújtotta”emberek lelkének - időt nem igénylő - „virágba borulása”.

# Kiszabadítás

**N**emes a cél. Régi gondolataid kiszabadítása a megszokottság kies, fagyos „börtönéből”.

# Kin múlik?

**A** mai hajnal felszikrázó, meleg reménysugarai képesek felszárítani a tegnapi zuhogó eső okozta lelki pocsolyákat.

# Független dolgok

**A**zért, mert valaki tűzoltó még szeretheti a mákos tésztát.

# Válás

**U**tódként jó őssé kell válnod! Milyen a jó?

# Nem érted?

**H**a nem érted amiről írok az nem baj. Érezd!

# Fejlődés

**M**indig ú j hibákat kövess el! Az sem kötelező!

# Megmaradt. Sajnos?

**R**égebben „Sziszifuszként” harcoltam a sztereotípiák ellen. Azt hittem, hogy elmúlt. Hát nem.

**155**

# Fagylalt

**V**an jobb a holnapi fagylalt ízénél. A mai fagylalt íze. Ma hívlak fagyizni.

# Jókívánság

**É**lj addig amíg nem találkozol egy igazi j ó emberrel!

# Gyakorlat teszi...

**A**mit naponta kell csinálnod azt is érdemes gyakorolnod.

# ÁTutazás

**Á**Tutazó vagy. Az életre gondoltam.

# Emberi tempók

**„**Jó neked.” Mondta a másodpercmutató a kismutatónak.

„Neked jó.” Válaszolta a kismutató.

# „Kutyabaj”

**F**antasztikus a kutyám. Nagyon elégedett vagyok vele. Ő jobbat érdemelt volna nálam.

# Tenni, vagy nem tenni?

**E**z itt a kérdés. Csak utána jön, hogy ki, miért,mikor, hogyan. Csak utána!

# Lényeg

**M**inden gyümölcsnek a magjában van a „lényege”.

Az egyiknek kicsi magja van, a másiknak nagy. De nem ez a „lényegük”.

# Szivárvány

**A** szivárvány színeiből összeállított csokor „el fog vakítani”.

**156**

# Vigyázz!

**A** gondolatod lehet, hogy „magvaszakad” időnként. Az érzéseidre jobban vigyázz!

# Boldog vergődés

**A** választás szabadsága = A kiválasztottak megszerzésével ÉS a ki nem választottak elvesztésével. Csapdában vagy.

Vergődj boldogan!

# Mentség?

**„**Ember vagyok. Semmi sem idegen tőlem ami emberi” Terentius Sovány mentség a gyilkolásra, a kínzásra, a cserbenhagyásra…

# Megnyugtató

**A**z írásban az a megnyugtató, hogy bármikor félbeszakíthatom, abbahagyhatom.

Kevés ilyen dolog van.

# Inkább ne!

**„**Képzeld el!!! Megcsalt a feleséged/a férjed”. Inkább ne!

# Minimum

**M**iközben az „önképemen” javítani akarok azért közben szégyenkezem. Ez a minimum.

# Fontos?

**V**alami „fontosat” javasoltam neked. Nem vetted figyelembe. Lehet, hogy nem is volt olyan fontos? Ne zárjuk ki!

**157**

# Egy a kettőben. Hűség görög módra?

**O**düsszeusz szeretkezett Kirkével, Nauszikaával, félt ,hogy kiúszik a szirénekhez, ezért lekötöztette magát.

Odüsszeusz hazament a feleségéhez Penelopéhoz. Odüsszeusz hűtlen test és hű lélek. Igaz ember. Igaz?

# Idő

**Á**lmomban megszűnt számomra az idő. Lehet, hogy ezért van szükség az alvásra?

# Hm...

**„**Álmomban már felnőtt voltam.” Mondja a gyerek l e l k e s e n. Hm...

# Aktuális?

**E**gyszerűbben látni a dolgokat. Ez a tudatlanság csábító fölénye a tudással szemben. A tudásnak már számos oka van a szerénységre. Az „Én egy hülye vagyok” sajnos még nem aktuális. ???

# Iránytűk

**A** testi, a szellemi, az érzelmi, a hitbéli „iránytűid” nincsenek összehangolva. Felváltva vezetnek. Ne csodálkozz azon, hogy most itt vagy, ahol vagy! Mindig is így volt.

# Idős - ek

**„**Idős vagy.” Mondja az unoka a nagyapjának komolyan.

„Te is.” Mondja a nagyapa. Viccesen?

# Nem megy…

**M**iért akarom leírni a leírhatatlant? Gondolkodtam ezen. Az sem ment.

**158**

# Ilyen

**S**okszor a valóság összecsúszik. Pedig nem. Ilyen.

# Hová?

**„**Hová mész?”

„Tévedsz. Jövök.”

# Kettős igazság

**S**zeretkezés után:

Nő: -„Szomorúnak látszol.”

Férfi: - „Te meg felszabadultnak.” Igazuk volt.

# Különbség

**A** fejlettebb állatoknál - ha párosodtak már - akkor a hím és a nőstény később felismerik egymást és barátságosak egymáshoz. Az emberi hím és nőstény nem ilyen.

# Fárasztó

**A**z élet néha fárasztó. Igen az élvezet már csak ilyen.

# Csak

**C**sak amit képzelsz róla az a valóság. Nem több, nem más.

# „Látás”

**„**Egyre jobban „látok”. Mondta az öreg vak a fiatalnak.

# Nem sok

**„**Nem s o k befejezetlen dolgot hagytam magam mögött.” Hanem m i n d e t.

# Teremtés

**K**igondolod, megcsinálod, megkedveled. Teremtettél. Ennyi.

**159**

# Nem megy

**S**zeretnék rájönni a hibáimra, hogy különválaszthassam a jól ismert erényeimtől. Miért nem sikerül?

# Tanács

**M**indig hallgass másra! Így a döntéseidnek soha nem leszel a felelőse. Ne zavarjon, hogy a TE életedről van szó!

# Magabiztosság

**-** „Hurrá!” Van e g y megoldás.

- „Gondolkodtam én is. Csak e g y megoldás van. Biztosak vagytok benne?

# „Labirintus”

**M**ondod, írod, teszed, érzed, hiszed, vállalod, éled. Hogyan juthatsz ki ebből a „labirintusból”? Ha valaki megmondja, akkor ne hallgass rá!

# Dolgod?!

**N**e vágyj díjakra, ne vágyj arra, hogy rólad díjat nevezzenek el, ne vágyj arra, hogy díjátadó legyél! Helyette, tedd a dolgod! Az sem kevés.

# Szerinted

**F**elbosszantottam magam. Szerinted egy apróságon.

# Küzdelem

**A** bátor tudja, hogy kivel kell megküzdenie. A gyáva is azt hiszi, hogy tudja.

# Tagadás?

**N**ekem nincsenek titkaim. Letagadnám, ha tudnék róluk?

**160**

# Megértés

**A** betegségeid megélése , azok „tanításának”a megértése, erényeid lehetősége, bajaid orvoslása, fejlődésed reménye is egyben.

# Ítélkezés

**A**z ítélkezést a bíróság kisajátította. Az emberek ettől függetlenül gyakorolják. Irigylem a „bátorságukat”.

# Esetleg

**M**a őszintének érzem azt, amit holnap talán már hazugságnak fogok tartani. Esetleg.

# Veszélyes

**A**z egyén a rossz közösség torzító tükrében már nem ismeri fel saját magát.

# A válasz

**K**i vagyok én? Teszed fel magadnak a kérdést. A Sorsod a válasz.

# Demokratikus, vagy diktatórikus?

**A** válasz nem vagy, hanem ÉS. Miben, kiért, hogyan, meddig, stb. Mérték, arány, harmónia, ---szeretet.

# Bocsánat

**B**ocsánatot nem könnyű kérni. Előtte megbánni? Hát megbocsátani?

# „A háború művészete”

**N**incs az ördögnek szépsége.

# Esély

**A**ki keres az nem biztos, hogy talál,de van esélye.

**161**

# „Hamlet”

**V**árni, vagy megkapni? Ez itt a kérdés. Szeretni. Ez a válasz.

# Gátak

**A** gátak a gátfutó lehetőségei. Gátfutó vagy.

# Kérdés?

**K**i v o l t Jézus? Van.

# Korlátok

**M**ondd meg, hogy miben hiszel és ezzel felfeded a korlátaidat. Semmiben sem hinni az a teljes korlátoltság.

# Kormány

**A** szíved legyen a kormány életed autójában!

# Ritmus

**E**gykéthá - négy, egykéthá - négy. A szeretet ritmusa.

# Elgondolkodtató (Tevje)

**H**a én gazdag lennék, akkor előbb - utóbb elgondolkodnék ezen.

# Pegazus? sors

**A** „szárnyas ló” nehezen tudja felemelni a földbe kapaszkodó embert. Amaz könnyebben visszahúzza.

# Lehetőségek, korok

**A** gyermekkor a „lehetőségek kora”. A többi is.

# Jótett

**J**ót tettél és megbántad? Még nem vagy a csúcson.

**162**

# Megfelelés

**A** telihold hat rám. Megteszek minden tőlem telhetőt.

# Kérdés

**„**Kapuzárás”. Pánik. Mi a „kapunyitás”?

# Keresés

**N**e azt keresd amit elvesztettél, hanem amit még nem találtál meg!

# Tudósok

**K**ét középkori TUDÓS beszélget. Fiktív történet

„Szerinted milyen érzés lesz majd repülővel utazni?” Kérdezte az egyik.

„Szerintem felemelő”. Válaszolta a másik. Gondold tovább!

# Nem „határátlépés”

**Ö**nmagad és mások szeretetének „határai” szabadon átjárhatók.

# Írás - olvasás

**Í**rástanulás = új minőség létrehozása. Olvasástanulás: nem új minőség

# Hülye

**H**a sokszor, vagy túl gyorsan változol akkor a „kényelmesek” nem fognak követni. Sőt. Hülyének néznek. Én egy hülye vagyok?

# Érdekesebb

**A** helyváltoztatás nagy távolságra autóval, repülővel gyorsabb, kényelmesebb, de gyalog érdekesebb.

**163**

# „Felnőtt - gyermek”

**Ő**rizd meg magadban a gyermeket, ha élvezni akarod a felnőttséget!

# „Kuplung”

**A**z élet nem az automata, vagy az elektromos autóhoz hasonló. Néha „kuplungolni” is kell benne.

# Kár

**„**Kár”. Mondja a varjú és egyáltalán nincs elkeseredve.

# Elég

**A**z elhibázott dolgaidra tudd kimondani, hogy „elég”! Csak kimondani még nem elég.

# „Rakéta - háború”

**A** fejlődés a „szellemi rakéták” kilövésével kezdődik. A „háború” csak ezután jön.

# „Munkás” dolog

**„**Itt az ideje! Változz meg!” Szóltam a lelkiismeretemhez. Dacosan hallgatott. Lesz még vele dolgom.

# Elgondolkodtató

**S**üt a Nap. Dalolnak a madarak. Lágyan simogat a tavaszi szél. Én meg szomorú vagyok. ???

# Kormányzás

**A**z életed „hajójának” Te vagy a „kormányosa”. Higgy ebben! Különben egy „automata kormány” téged rángat. Rájöttél már?

**164**

# Cím nélkül

100 x 100 cm, olajfestmény

**165**

# Tojás

**A** gondolat olyan, mint a tojás. Az egyik kikel, a másik nem. Valamelyiket megfőzik, némelyik megzápul.

# Humanitás

**M**iért jók a politikai választások?

Azért, mert különben nem lenne nyugdíj. Éljen a demokrácia!

# Vigasztalás

**A**z életben nincsenek valódi szakaszok, fejezetek, bár néha úgy érzed. Vigasztalás: jójó. Persze, hogy vannak...

# Irányítás

**T**est és lélek. Két irányító egy csapatban?

# Anyai szeretet

**„**Gyönyörű vagy Kicsikém!” Szólt a pillangó a ma született hernyóhoz.

# Néhányan

**A** csillogó drágaköveket gyűjti sok ember. Néhányan keresik a „bölcsek kövét” is. Csak néhányan.

# „Nobel - díj”

**N**obel - díjat kapott, mert látóvá tette a vakondokat. Ugyanis ezáltal kihaltak.

# Maszk

**„**Kimegyünk a lyukból!” Adta ki a parancsot a főgörény.

„Maszkot fel!!!

**166**

# „Árnyalatnyi” különbség

**A**z öreg termeszek önkéntes halála árán, - rajtuk keresztül

- tudnak csak átmenni a többiek a vízfolyáson. Az ember mindig a fiatal katonákat küldi a harcba.

# Sanyarú - jutalom

**Ö**nmagad megjutalmazása néha sanyarú következményekkel jár,viszont önmagad sanyargatása is sokszor jutalommá válik.

# „Pislogás”

**A**z éjszaka és a nappal a Föld „pislogása”.

# Informatikai fejlődés

**„**Régi szép idők! Amikor még beszélgethettem az engem megfigyelővel.

# „Az ember tragédiája”

**„**Be van fejezve a nagy mű, igen. A gép forog, az alkotó pihen.”Madách Ráfér az „alkotóra” a pihenés csak szerényebben!

# Szemléletek

**E**gy pozitív szemléletű ember ül egy nagy rakás ...ban.

„Gyorsan kimászom, lemosdom, mert fontos dolgaim vannak”. Gondolja. A negatív szemléletűhöz bekopogtat a Boldogság. Kiszól: „Hagyj békén!”

# Régen még...

**K**eresztelő Szent János még nem volt keresztény, de… keresztelt. Hitelesen.

Jézus nem nevezte a tanait kereszténységnek és soha nem keresztelt. Mégis…

**167**

# Verseny - helyezés

**B**eneveztem a „Hiúság ellenes” versenyre. Csúnyán lemaradtam. Most vegyes érzéseim vannak. Remélem, hogy többet nem indulok.

# „Ok”- os véletlen

**A** „véletlen” mindig okkal történik. Legfeljebb te nem tudtál róla.

# Jó hely

**T**edd a szívedre a kezed! Ennél jobb helyet nem is választhatnál.

# Szerintem…

**A**z ismertet járd, vagy az ismeretlent kutasd? Az utóbbival több ismeret jár. Ára van...

# Komolyan vicces

**A** „viccelődéseim” nagyon komolyak. A „komolyságom” az vicces.

# Építkezés

**J**övőt ne a múltból építs! Csináld most! A jelennél nincs jobb kezdet.

# Látsz?

**A** külső tükör látványa illúzió, megfoghatatlan. A belsővel is próbálkozz! Hasonlóan megfoghatatlan, de hátha új, a saját lényed „tükörképével” is megismerkedhetsz. Van veszély benne!

**168**

# Hatás

**„**Szomorú vagyok.” Mondod. Az vagy.

„Boldog vagyok.” Mondod. Az vagy. Ilyen hatással vagy magadra. Mondd többet a másodikat!

# Félreértés

**„**Bátor ember az aki nem fél.” Mondják. Szerintem összekeverik a hülyével.

# Csili - vibi

**V**igyázz, hogy a remény csillogását soha ne árnyékolja be a valóság vibrálása!

# Utókor

**„**Ivadékaim, Utódaim!” Miattatok akarom megjelentetni ezeket az írásaimat. Na jó! Kicsit miattam is.

# Hiába?

**H**iába, ha egy ember véleménye é r t é k e s, de 100 másik az ellenkezőjét állítja. Hiába?

# „Papság”

**„**A jó pap holtig tanul.” Közmondás.

A tanítással lehet a legjobban tanulni. Tanuló tanár vagyok.

# Remény?

**M**ikor leszek már „mustármag”? Így nem fog menni…!

# Előre! Lépés…!

**T**ürelmetlen keresés után rájöttem, hogy a homlokomon van a szemüvegem. Most tovább keresgélek.

**169**

# Hová?

**N**e akarj valahová menni! Mindig ott vagy.

# Elfogyó türelem

**F**ogd már fel, hogy megismerhetetlen!

# Rejtett

**A** valóság változatlanságának az illúziója elrejti a változás valóságát.

# Csak most látod?

**„**Kimutatta a foga fehérjét.” Csukott szájjal is „látnod”kellett volna.

# Rajta!

**„**Cseppben a tenger.” Ússz, hajózz benne!

# Kíváncsiság

**K**isfiam! Kíváncsiságod komolysága komolyan kíváncsivá tesz.

# Megtévesztő!

**F**elülről mozdulatlannak, vagy lassan forgó körnek látszik az ami a valójában gyorsan forgó spirál.

# Önbizalom

**K**ínaiul fogok tanulni. Ami 1 milliárd embernek könnyű az nekem sem lehet nehéz.

# Kutya - baj

**S**zerintem a kutyák sosem tartanának embert. Bár talán még arra is képesek lennének.

**170**

# Jó, vagy rossz?

**N**émította magát a telefonom és közben elaludtam. Ez egy rossz kombináció. Vagy jó?

# TE!

**A**z álmaid TE vagy. Az ébrenléteid is.

# Matematika

**A** felelősség véges, a felelőtlenség végtelen. Nesze neked matematika!

# Rossz kérdés

**M**it szeretek Benned? Rossz a kérdés. Téged.

# Tévedés

**„**Jobb félni, mint megijedni.” Mondás. Tévedés. A félelemnél nincs rosszabb.

# Minden egyben

**O**lvasd, hallgasd, nézd a médiát! Nincs további programozásra szükséged.

# Olcsó

**A**z internet elhozta az olcsó „csodát”. Nincs már szükséged drága drogokra.

# Nem látom a jelent...

**A** szemedbe „most” érő napsugár 8 ¼ perccel ezelőtt indult el a Napból. Na „most” mit látsz? A jelent? A múltat?

# „Pásztor”

**A**z érzékelhető világot összetartja valami, vagy „Valaki”. Ki lehet a pásztor?

**171**

# Szédítő…

**L**átom az internet irányát. Hamarabb fogok értesülni majd a dolgokról mielőtt azok megtörténtek volna.

# A „tudat hatalma”

**E**gészségesen is bele lehet pusztulni a „betegségtudatba”. A betegséget viszont meggyógyíthatja az

„egészségtudatosság”.

# Tiltás

**E**gyetlen lelket sem szabad megnyomorítani. A sajátodat is beleértve.

# Születés és halál

**A** halál néha szenvedéssel jön. A születés mindig.

# Felelősség

**A**z elődök felelősek az utódaikért. Az utódok nem felelősek az elődeikért? A kérdés csupán az, hogy meddig?

# Nem bele, hanem RÁ!

**H**a „belegondolsz”, akkor lehet, hogy nem érdemes. Gondolj inkább RÁ!

# „Makk ász”

**H**a majd a tanultakból, a megtapasztaltakból „összehordott rőzséd” érzésekké „gyullad”, akkor meleget fogsz érezni. Nem a tenyerednél, nem a bőrödnél.

# Töprengés

**M**elyik a jobb? Öregként végigélni évtizedek „érzés kavalkádját”. Jót - rosszat. Vagy ifjúként , - reménykedve - várni a jövő élményeit. Melyikük cserélne a másikkal?

**172**

# Ádáz küzdelem

**N**em csitul a harcias „VAGY” nép és a szelíd „ÉS” nép küzdelme. A „VAGY” ok évezredek óta győznek. Jól van ez így?

# Metszés

**A**mikor évek, évtizedek óta egyre satnyább gyümölcsöket terem neked az „egód fája”, akkor gondolkodj el azon, hogy nem kellene - e jól „visszametszeni”?

# Félelem

**F**élelmetes vagyok. Nem merek szembenézni magammal.

# Apró dolgok

**A** részvét apró dolgokkal kezdődik. Nem csak a részvét.

# Kulcs - keresés

**H**ol a kulcs? Álmaimban van az életem kulcsa és életemben van az álmaimé. Szórakoztatóan gyötrelmes a keresés.

# Erőszak

**H**a „megerőszakolod” a valóságot, akkor „félárva” gyermek születik majd.

# Hit

**A** „csodákban” ne azért higgy, mert vannak, hanem azért, mert nincsenek. Ha hiszed, akkor „csodákra” leszel képes.

# Elindulás

**E**ddig még csak a kizárólag a saját hibáimat tudom tolerálni. Elkezdődött…

**173**

# Nagyszülők, unokák

**A** gyerek m é g nem érti a világot, az öreg m á r nem érti. A gyerek még nem látja a „lényeget”, az öreg már csak a

„lényeget” látja. Jól „kijönnek” egymással.

# Tapasztalat

**A** mai magas pozícióban lévők abban különböznek a régi, tekintélyes „Vének Tanácsától”, hogy az utóbbiba nem lehetett protekcióval bejutni.

# Csalódás

**N**em értem. Mi ez ostoba késztetés arra, hogy leírjam a gondolataimat? Nem volt elég átélni? Semmit sem fejlődtem.

# „Aranymetszés”

**A**hol a részek kitüremkednek ott halványul az egész. Fordítva is igaz. Az „aranymetszés” segítene.

# Léted „fája”

**A** pompás „szellem - lombkorona” az érző, gondozott

„fatörzs”testéből sarjadt, amelyet a föld alatt lévő, mély, a szemnek láthatatlan „létgyökerek” táplálnak.

# Egyik nehezebb, mint a másik

**A** megbocsátás erényét gyakorlom mostanában. Valamivel könnyebb, mint bocsánatot kérni. Ez utóbbihoz megbánás is kell. Talán ez a legnehezebb.

# Megbánás

**K**üszködöm ezzel a megbánással. Nehéz fa ez lelkem fejszéjének. Aki a kis forgácsokat nem becsüli...

**174**

# Új „mérkőzés”

**M**ostanában - sajnos - „rátelepszem” az agyamra. Szív tábornok! Öné a pálya.

# Leírás

**A** matematikai - törvények matematikai módon leírhatók. Más törvények kevésbé írhatók le matematikailag. Bizonyos

„TÖRVÉNYEK” meg egyáltalán nem írhatók le. Pl. „Azt mondja az írás”… Nem tudja sem mondani, sem leírni. Ami írott az nem igazi. Az átélt, a „felmutatott az IGAZI!

# Igazi érték…

**„**Igazi érték vagyok. Rengeteg a rajongóm”. Mosolygott boldogan, magabiztosan a PÉNZ!

# „Szuper önzőség”

**Ö**nmagamért akkor teszem a legtöbbet, ha Érted, Értetek teszek. Végülis szeretem magamat.

# Választás

**K**ét nő /férfi/ közül választhatsz. Az egyik szép, okos és szeret téged. A másik csúnya, buta, de szeretitek egymást. A döntésed te vagy.

# Hivatkozás

**„**Kérlek, hogy ne hivatkozz az érdekeimre, ha valamit teszel értem. Bízd rám! Hihetőbb lesz.

# Minősítés

**A** sportban az eredmény egyértelműen minősít. Az életben a szándéknak és a tettnek is jelentősége van.

**175**

# Különbség

**A** ma szépsége eltörpül a tegnapénál és a holnapénál. A ma csúfsága nem ilyen.

# Hol az igazság? Jog?

**A**ki ölt annak, vagy az áldozatnak volt igaza? Nem tudom. Az elsővel nem könnyű azonosulni. Jogilag egyszerűbb a helyzet.

# Élet - vezetés

**A**z autóvezetésnél lásd ahol vagy, nézz távolabb, időnként hátra! Számtalan másra is figyelj ! Dönts minden pillanatban! Olyan, mint az élet.

# „Teleszkóp” - „Mikroszkóp”

**V**alaki odatesz, vagy te odateszel egy kicsi félelmet a „lel- ki - mikroszkópod” alá és szörnyetegnek látod. Rettegsz tőle. Tedd bele ilyenkor a „lelki - teleszkópodba” is! Távoli-

nak,aprónak fogod látni térben és időben is.Ne keverd össze a

„készülékeket”!

# Lélek - tudomány

**N**övekvő hold - telihold - fogyó hold - holdfogyatkozás. Szemmel is látható a mögötte lévő „tudomány”. „Ami igazán lényeges az a szemnek láthatatlan.” (Saint - Exupery)

# Harc - passzív ellenállás

**A** harcban a „győztesnek” is nagy veszteségei vannak. A

„passzív „ellenállás” lelki „fölényt” biztosít és a veszteségek jelentősen kisebbek. Próbáld ki!

# Mese - világ

**A** gyerekek a mesék világában élnek. Tudják, hogy”ez csak mese”.

**176**

**A** felnőttek is a „mesék” világában élnek. Ők valóságnak hiszik.

# Nyáj - immunitás

**„**Nyáj immun vagyok.” Gondolta a juh és békésen legelészett tovább.

# Bizalmatlanság

**B**izalmatlan vagyok. Már a „kételkedő elmémben” is kételkedem. Descartes forog a sírjában.

# Evolúciós irány

**A**z őrültség a tökéletes alkalmazkodás a világhoz.

# Találmány

**E**gy korszakalkotó találmányon gondolkodom. Teljes immunitás az internetre és a tv - re. Egyelőre nem találtam sponsort.

# „Bábu”

**A** tested, sokszor vicces „nyeklő - nyakló” „bábmozgását” a saját elméd „bábművésze” mozgatja. Kérj tőle mást is, mert a „művészete” nem csak a mozgatásra korlátozódik.

# Börtön

**A** saját szabályaid, sorrendjeid, szokásaid, álláspontjaid , gondolataid a „rabtartóid”. Mikor szabadulsz?

# Meglepetés

**M**ég ma is sok mindenen meg tudok lepődni. Ezen éppen ma lepődtem meg.

**177**

# Ha számít a „géped”

**F**olyamatosan tartsd karban a tested, a lelked, a szellemed

„hardverét” magas minőségű frissítő szoftverekkel! Ezt követően már mindegy, hogy mely oldalakon szörfölsz.

# Nevelés

**A** benned élő „emberi lény” nevelését türelmesen,

„személyre szabva” végezd! Soha ne add fel!

# Barát - nő

**„**A barátom vagy.” Mondta egy nő egy férfinak.

**„**A barátnőm vagy.” Mondta egy férfi egy nőnek.

**„**A barátnőm vagy.” Mondta egy nő egy másik nőnek.

**„**A barátom vagy.” Mondta egy férfi egy másik férfinak. Látsz különbséget?

# Születés

**H**a még egyszer születnék…az megint nagyon megviselne.

# Viszonyítás

**A**ki gyáva az csak „kihez képest” az. A bátor is.

# Beletörődés

**M**ostanában sokat foglalkoztat az életem. Beletörődtem.

# Szomorúság

**S**iratja a tigris az egyik szövetségesét. Szomorú, de legalább nem éhes.

# Barátság

**S**zeretem a barátaimat. Szerintem nem érdemlik meg. Szerintük én.

**178**

# Sértődés

**V**érig sértődtem. Azóta nem állok szóba az illetővel. Egyébként igaza volt.

# Cél - ozz cél - okra!

**A** céltudatos célkereső mindeddig céltalan célja volt, hogy a vélt célt kitűzve célt találjon a céltalanban. Lehet, hogy csak a célzás a célja? Érted, hogy mire céloztam? Bocsánat, ha célt tévesztettem.

# Állatmese?

**T**ürelmesen áll a szamár a leengedett sorompó előtt és vár. Közben látja, hogy a kígyó átsiklik alatta, a róka megkerüli, az oroszlán átugorja, a madár átrepül felette, a vakond a föld alatt ásva ér át, az elefánt összetöri a sorompót és úgy megy át. A szamár is átmegy végre. Elgondolkodik a látottakon?

És Te?

# Futball? „aranyszabály”

**„**A jó helyzetnél ne keress jobbat, mert mindig rosszabb jön.”

# Csúcsérzés

**R**emélem, hogy még nem vagyok a „csúcs” - on, mert onnan már lefelé vezet az út.


# Ok - okozat

**N**em az „okozó” az oka az okozatnak. Oknyomozásod révén m a g a d b a n javítsd ki, hogy okafogyottá váljék!

# Irigység

**H**óhér : „Irigyellek.” Gyilkos: „Én is téged.”

**179**

**180**

# Szabadság

Vágyott, végtelen tér, bolyongó, önfeledt csatangolás. Érinthetetlen önmagunk.

Gondtalan lebegés, őrült vágtatás. Saját jogú, derűs magány.

Korlátlan hatalom egy pont felett.

Valódi értékét csak hiányában mutatja meg. Teljességéhez mindenről le kell mondanunk.Menekülés mások szabadsága elől.

- Az Egyik szabadsága a Másikénak korlátja: a szabadságok egymást zárják ketrecbe. Minél több van belőle, annál kevesebb jut mindenkinek.

Ezért is vágyunk rá annyira. 120 x 90 cm olajfestmény



# Meghatározottság

**A**z újszülöttet az határozza meg ami a lábai között van. Ez később sem változik lényegesen.

# Mi van „előtte”?

**„**A szem a lélek tükre.” Ezért a szemed mögé és nem a tükör mögé kellene nézned. A tükör mögött, bárhogy is „látod”, az illúzión kívül nincs más.

# Kutya - tanulás

**T**anulhatsz a kutyád tekintetéből.A tiédről kérd mások véleményét, és...

# Öröklés

**A**nyák! Apák! Vigyázzatok az „arcotokra”, mert jellemeiteket gyermekeitek öröklik!

# Megszólítás

**A**mikor már „megszólít a szemét” otthon, akkor esély van a dolgaid rendezésére.

# Mértékletesség

**f**okozat : „kérek legalább egyet.” fokozat : „még egyet!”

fokozat : „még,még!” Miért?

Válasz: „csak”.

# Hályogkovácsok

**A** szemész professzor és a „hályogkovács” vitatkoznak a szemről. A professzor meggyőzi a hályogkovácsot, aki befejezi eddigi tevékenységét. Vajon ki járt rosszul?

**181**

# A számok fontossága

**A** matematika az egyszer eggyel kezdődik és a differenciált egyenletekkel végződik. A számok ennél nem jelentősebbek.

# Haza

**„**Gyáva népnek nincs hazája.” Azért kell erő is hozzá.

# Elhatározás

**A** remetévé válás erős elhatározás kérdése. Ha félsz a korona vírustól úgy könnyebb.

# Mérlegelés

**V**esd össze néha az aránytalanság pozitív oldalát az arányosság negatív oldalával! Érdekes helyzetekkel fogsz találkozni.

# Szégyen

**H**a a szándékaid becstelenségét, tetteid gorombaságát elfedi, helyettesíti szavaid, igéreteid látszat szárnyalása, talmi csillogása,akkor SZÉGYELLD MAGAD!

# Későn érés

**C**sak most, öregségemre jutottam el addig, hogy semmit sem tudok.

# A „kapcsolat megmaradás törvénye”

**E**gy kapcsolat egysége - elsősorban - az „egységek” megmaradásában rejlik.

# Tágulás

**C**sak a tudásod egyre szélesebbre táruló kapuján nézhetsz ki a „nem tudás” szédítő universumára. A pontnak mindig kisebb a „kerülete”, mint a legkisebb köré.

**182**

# „Lélekzene”

**A**z elhangolódott hangszereken nem játszhatók szép dallamok. Te vagy „húrjaid húrozója”.

# Egy csónakban…

**A** rendőrök ketten járőröznek, hogy tudjanak segíteni egymásnak szükség esetén. Párkapcsolat, házasság, barátság.

# Óriási különbség

**B**uddha, Jézus, Mohamed, - PÉNZ.

# Élet - szemlélet - iskola

**N**incs sok közük egymáshoz.

# Kvantummechanika

**H**ol volt, hol nem volt. Egyszerű.

# Intelligencia

**I**ntelligencia: ha sokkal többet tudsz és értesz a világról, önmagadról, mint amit tanítottak neked. Kérdések, kérdések, kérdések, válaszok, válaszok, válaszok.

Majd újra és újra. Nem egyszerű ám.

# Büszkeség

**V**an olyan szint, amelyet meghaladtam. Nem lehetek rá büszke. Erre a bejelentésre sem. Semmire sem.

# Kezdet

**H**ol kezdődik a változás? Talán a kérdésnél.

# Gyógyulás

**M**egkaptam a betegséget. Ez komoly esély a gyógyulásra.

**183**

# Egy biztos pont

**M**egszámoltam. Most már tudom, hogy mi az ami nem lényeges benne.

# Rágalmazás

**A** szőlő barátságosan nézett a rókára.

# Profizmus

**A** profizmus sokszor csak a pénzzel van kapcsolatban és nem a szakmaisággal.

# Keresgélés

**K**eresgélek, keresgélek. Ez a fontos. MajdNEM! mindegy, hogy mit.

# Húzódás

**H**a úgy érzed, hogy az „igaz” oldalon állsz, akkor eljött az idő, hogy behúzódj középre.

# Kilépés

**N**éha ki kell lépned az életedből. Most nem a halálodra gondoltam.

# Nem egyenletes a fejlődés

**N**em tudok még szívből örülni, ha veszteség ért.

# Összeillőség

**„**Szívből gratulálok!” Szólt az álszent a hiúhoz.

# Érdekes

**Á**lszerénység van, de álgőg nincs. Érdekes.

**184**

# Sodródás

**A** halálba sodródunk. Semmi új. Az életbe is.

# Fejlődés

**M**ár össze keverednek bennem a dolgok. Fejlődöm.

# Egyszerű igazságok

**H**a nincs baj, akkor nincs baj. Ha baj van, akkor baj van.

# HÁROM (nemcsak!) a magyar, hanem AZ IGAZSÁG

**-** Atya - Fiú - Szentlélek,

* Isten - Sátán - Ember,
* Apa - Anya - Gyerek,
* Múlt - Jövő - Jelen,
* Jó - Rossz - Harmonikus,
* Tanítás - Tanulás - Cselekvés,
* Végtelen - Semmi - Három. A háromlábú szék stabil!

# Kereszt

**185**

I S T

.E M B E R........

N Á T Á S

# Nem súlyos

**A**mi értéktelen az még nem olyan „súlyos”. „Csak?” az értékes zéró pontja. Persze azért nem kell neki örülni.

# „Költői kérdés”

**A** lelkeket megbetegítő „vírusok” elleni „vakcinán” dolgozik

- e már valaki?

# Esély

**M**inden rádkényszerített, vagy önként vállalt „karantén” esély a szabadulásra. Nem mindig érzed így.

# Kutya - szalonna

**„**Kutyából nem lesz szalonna.” Mondják. Egyes kínaiak is így gondolják?

# Teljesség - hiány

**„**Szerelmem! Veled válnék teljessé. Lennél a hiányom?

# Fejlődés = Egyensúly

**M**ár hosszú ideje feszülten keresem azt, hogy mi az élet célja. Nem találtam meg. Megelégedtem a kereséssel. Fejlődésnek éreztem. Lehet, hogy a fejlődés az élet célja? Már nem keresem. Egyensúlyban vagyok.

# Kutatás

**A**z „igazságot” kutatva bármeddig is kotorászol, amit megfogsz az mindig csak igazságtalanság lesz. Ne hagyd abba a kutatást!

# „Mérce”

**A**z alkalmazkodás „művészetéhez” használd a „kölcsönösség mércéjét”!

**186**

# „Lelki testvérek”(Égi Foglalkoztató)

**A**z „Égi Foglalkoztató” kiscsoportos felvételit hirdetett azoknak, akik földi tevékenységük alapján a legjobban hasonlítanak egymásra. „Lelki testvérek” Kezdenek betelni a csoportok.

A csoport (Hódítás) Felvéve: Dzsingisz Kán Nagy Sándor

Julius Caesar Napoleon Hitler Sztálin

B csoport (Mesternélküli Tudomány) Felvéve: Galilei Einstein

Tesla

Gábor Dénes Alexander Fleming

C csoport (Mesternélküli Művészet) Felvéve: Szókratész Leonardo da Vinci

Beethoven Shakespeare

Folyamatos a felvételi. Jelentkezéseket a : „Hogy a fenébe csinálhattam, csináltam?” jeligére várja az „Égi Foglalkoztató”.

# Hogyan kellene?

**B**ontsd részekre és eltűnik az egész ! „Aprópénz.” Hogyan kellene?

# „Sötétség”

**N**incs sötétség csak fényhiány. Hunyd be a szemedet, ha nem hiszed! Az éjszaka is ilyen.

**187**

# Igaz

**A** szeretetnek semmi köze az időhöz.

# Tapasztalat

**„**Még sokat kell tanulnod.” Szólt az ifjú tiszavirághoz az öreg. Majd lehullott.

# Egymásrautaltság

**„**Közös az életünk.” Borult a rab vállára az őr.

# Bátorság?

**„**Fiúk! Ki vállalkozik arra, hogy emberré válik?” Egyetlen ondósejt jelentkezett.

# Játék - valóság

**„**Benn a bárány, kinn a farkas.” Játék.

„Kinn a bárány, benn a farkas. Valóság.

# „Audiatur et altera pars!” (Seneca)

**„**Kiválasztottam egy jó harci mént.” Mondja a huszár. A „lovat” mikor fogják megkérdezni?

# Hódítás

**A** magas hegycsúcsokat meg akarja hódítani az ember. Miért nem marad ott, ahol van?

# Tragédia, vagy komédia?

**„**Tragédiának nézed?... Madách: Az ember tragédiája Érezd viccesnek és nevess rajta! Rajta!

# Néha

Néha már nem keresem, hogy kinek segíthetnék. Észreveszem. Néha.

**188**

# HIT - VALÓSÁG

**H**IT : a Fény a prizmán megtörve = az összes SZÍN

Valóság: az összes színt egymásra festve papíron, vásznon =

FEKETE

# Ambivalencia

**J**ó érzés, ha értem, hogy mi történik a világban és ettől elkeseredem.

# Leértékelődés

**A** mai tudásom holnap már kevesebbet ér. Mindig ma van. Ma is.

# Érdemes?

**„**Rohanj! Rohanj! Így maradhatsz csak ott, ahol most vagy. Érdemes?

# Adok - kapok

**T**anácsot adok - kapok. Honnan veszem, veszik a

„bátorságot”?

# Magasabb fokozat

**H**a úgy érzed, hogy elértél már valamit, akkor a szerénységet tűzd ki a következő célként!

# Tanácstalanság

**A** „nem gondolkodás” felelőtlenség. A gondolkodás illúzió. Amiről most írok az mi?

# Élet - idő

**„**Élet időnk” időnként „élettelen”. Nem ezért „időtlen”.

**189**

# Lényeg

**É**leted lényeges megváltozása összefügg a körülötted lévőkkel, de leginkább Veled.

# Mi lenne?

**M**i lenne, ha kiderülne, hogy nincs jogosítványa a Forma - 1

-es világbajnoknak?

# Ár - érték

**A**z ára nincs mindig szinkronban az értékével.

# Hatás

**„**Szomorú” idő van. Szomorú vagyok. Hatással vagyunk egymásra.

# A „híd”

**C**sak a mások szeretete „hídján” juthatsz vissza önmagadhoz.

# Nem értem…

**M**iért csak akkor szeretsz, ha egyetértek veled?

# Társak

**H**álás vagyok Nektek. Társaim vagytok a magányban.

# Céda

**H**a szívesen, boldogan csinálsz valamit és ezt jól megfizetik, akkor cédát csináltak belőled.

# Tanulás

**N**e azért tanulj, hogy vidd valamire, hanem annak ellenére!

**190**

# Hatalom

**A** legemberibb hatalom az önuralom. Szójátéknak látszik.

# Fényadás

**A**z igazi fényt adó szerkezet a fáklya volt. Láttál általa és meg tudtad gyújtani vele a másikét is.

# Virág

**A** gyermek a szülők virága.

# Gúny

**„**Ne gúnyolódj a hernyón!” Szólt a lepke a barátjához.

# Egész más

**„**Szívesen, örömmel.” Egész mást fejez ki, mint a

„megegyeztünk”.

# „Favágás”

**H**a a fejszéddel csapkodod a valóság vastag törzsű fáját, akkor könnyen a szemedbe kerülhetnek a szétröppenő

„igazság - forgácsok”.

# Szemlélet

**E**gy vitában sokszor az érvelésed stílusa fontosabb, mint az igazad érvényesítése. Találd ki, hogy miért!

# „Zarándok pasztilla”

**A** „zarándok utakat” nem veheted be pasztillákkal. Zarándok vagy?

# „Ikertalálkozó”

**M**i lenne, ha egyszer találkoznék régi önmagammal. Türelmesek lennénk hozzánk?

**191**

# „Szent tudomány”

**K**ár, hogy nem létezik a szerelem, az anyai szeretet, a hazaszeretet, mert nincs rá tudományos magyarázat.

# 2 az 1 - ben

**A** „számtanban” az 1x1 „1 -sége” a két 1 -es „k é t” - ségében fejeződik ki. Elektromosság, mágnesség, részecske - hullám, nemek...

# Aggódás

**„**Az egyedfejlődés megismétli a törzsfejlődést.”Tudományos tétel, természetre, társadalomra is igaz.

Ahogy látom kb. a 9 éves gyerek szintjén van az emberiség. Számol, ír, olvas, harcol, nehezen kezelhető… Vigyázat!

A fegyvereket , a számítógépet ismeri, de még nem érzi a felelősséget. Lesz ideje, módja felnőni???

# Javaslat

**Ú** j hibákat kövess el!Ez sem kötelező.

# Fontosság

**N**em ajánlom, hogy mindig úgy bánj másokkal ahogy ők veled. Ennél tartsd jobbnak magad!

# Kölcsönösség?

**A** sértés és a kritika között tegyél különbséget! Akkor is, ha te mondod, vagy ha neked mondják. Együttes előfordulásuk gyakori.

# Rész

**S**okszor a megoldás a probléma része.

**192**

# Előírások

**A**z előírásokat:

* tartsd be,
* részben tartsd be,
* ne tartsd be,
* ne tarts be,
* nézz utána! Azután tegyél amit akarsz. Ezzel is.

# Megszokás

**1**0 óráig mindig meg szokott fájdulni a fejem. Már 11 óra van és semmi. Aggódom.

# Lelkesedés

**M**a reggel is lelkesen semmitteszek. Jól indul a napom.

# „Homo - timor”

**A** Covid miatt félünk egymástól, féltjük egymást, félünk a félelemtől. A Covid egy új embertípust teremtett. A „homo - timor”- t. A „rettegő - ember” - t.

# Vagy - vagy

**G**átlásos vagy, vagy gátlástalan vagy? Egyikben sincs köszönet. Vagy van?

# Egy like

**S**ok mindent tanultam, gondoltam, tettem az életemben. Megérdemelnék már legalább egy like - ot tőlem. Nem hamarkodom el.

# Lépcsőfokok

**S**zerelemből szex. Szép, normális lépcsőfok. Szexből szerelem. Ez sem csúnya.

**193**

# Gondolatolvasás

**G**yerekként nem tudsz belelátni a felnőttek gondolataiba. Vigasztaljon, hogy később felnőttként sem. Sőt. Inkább örülj!

# Tisztaság

**H**agyj magad után mindig „tisztaságot”! Előtte is érdemes.

# Pozitív gondolkodás

**A** halálos daganatomat kivéve egészséges vagyok.

# Ne! Amit szeretsz!

**H**a valamiben tehetséges vagy, akkor n e m azt érdemes végezned munkaként, hanem azt, amit szeretsz csinálni.

# Töprengés

**E**lhagyott a párom. Vajon ki járt jobban?

# Kertészkedés

**A** bizalmat sűrűn kell gondozni. „Szív - virág”.

# Hasonlat

**A** hasonlat sosem pont olyan, mint amihez hasonlítják. Ez sem.

# „Perpetuum mobile”

**N**em találod az „örökmozgót”? Hát persze, mert a része vagy.

# „Ember - mese”

**N**em hiszem, hogy a jóérzésű állatok mesélnének a kicsinyeiknek az emberről.

**194**



**195**

# Cím nélkül

50 x 30 cm, olajfestmény

# „Anyává” válás

**A** gondolataim által „megtermékenyítve” született meg ez a kis füzet. Sokszor nem hagy aludni, éjjel - nappal foglalkoznom kell vele, nem nagyon lehet érteni, hogy mit mond, de… eldöntöttem, hogy felnevelem. Szeretem.

# „Autó álom” - „Álom autó”

**E**gy „kifutó - szériás” autó egyszer arról álmodott, hogy

„oldsmobile” lesz majd belőle. Szégyellte és nem is gondolt többet tragikomikus álmára. Tette a dolgát amíg …

# A mozgás ára

**V**edd ki az érdekeket a társadalomból és lelassul, vonaglani kezd, elpusztul. A mozgás árát neked, nekünk kell megfizetni. Megéri?

# Közel - távol

**A** távoli célod ”közelebb” van hozzád, mint a közeli lehetőséged.

# Áthallás

**H**a gyorsan akarsz repülni, akkor be kell húznod a kerekeket.

# A szavak lázadása (Kíváncsiság)

**K**edvesem! Boldog vagyok, hogy m e g i s m e r t e l e k. Nagyon kíváncsi vagyok a r e j t é l y e i d r e . ???

# Különbség

**„**Föld! Föld!” Kiáltotta Kolumbusz amikor megpillantotta

„Amerikát”.

Ég! Ég! „Atyám! Atyám!” Sóhajtotta Jézus a keresztfán. Van különbség.

**196**

# Keresés - találás

**A** keresés tartós élmény, a találás egyszeri.Most ezt találtad...

# Játék?

**A** gyerek komolyan veszi a játékot. A szexualitás a felnőttek

„játéka”. Komolyan csinálják?

# Büszkeség

**A** vén folyó elégedetten gyönyörködött csillogó, csilingelő,csatakos, kicsi cseppjeiben. Értük hömpölyög.

# Kérés Hozzád

**K**érlek, hogy ne okozz csalódást nekem azzal, hogy nem vitatod a gondolataimat! A kinevetésedre, a lekicsinylésedre, a becsmérlésedre is számítok.

# Küzdelem - siker

**F**élelmetesen szép, ha sikerül győznöd ellened.

# Összefüggések

**M**inél rövidebb, mulandóbb, annál értékesebbnek tartod. Gyermekkor, szex, élet...…

# Tanítás

**„**Soha nem leszek „Mester”. Mondta a mester a tanítványainak.

# „Kis halál”

**É**letünk minden napján „kicsit meghalunk”. Alvás = „Kis halál”

**197**

# Közelebb

**F**ejlődés helyett mondj változást és máris közelebb kerültél a valósághoz.

# Érted? Érzed?

**N**e megérteni akard az embereket, önmagadat, hanem megérezni! Közelebb jutsz a „mihez is”?

# A „hullám - kvantum”

**C**iklikus és meglepő , vannak találkozásai és elválásai, vannak mélységei és magasságai, keletkezik és eltűnik. A megnyilvánulásait „AZ ÉLETEM „- nek nevezed. Hullám - részecske vagy!

# Hm

**A** válaszaimban nem vagyok biztos, a kérdéseimmel elégedettebb vagyok. Lehet, hogy ezt is elhamarkodtam.

# Karbantartás

**A** lélek „hardverének” a „processzorait” teszi működőképessé a test energia gyűjtő „akkumulátora”. Ezáltal a „személyiségi kijelzőn” megjelenhetnek a

„programok”. Vigyázz a kapcsolataid „vírusaira” és

„hackereire”! Frissíts időben!

# Jelkép

**A** „fekete özvegy” jelképe a sorsnak.

# A „feledékenység” haszna

**A**lvás közben „elfeledkezel” magadról. Ilyenkor nem ártasz senkinek.

**198**

# Néha

**É**rdekedben áll az érdekeidről néha lemondani. Nagyon néha.

# Min múlik?

**M**aradhat - e testnevelő tanár az aki elvesztette a lábait? Nem a lábain múlik, hanem…

# Relativitás - gyakorlat

**H**a elszédülsz, akkor az egy helyben állót mozogni, forogni látod. Ez a „relativitás - gyakorlata”.

# Elgondolkodtató

**K**i érti, érzi jobban a másikat? A kutya, vagy a gazda? Hol tartasz a gondolkodásban?

# Óriási különbség

**A**z érdek sokszor egyben tartja az egymáshoz közel lévőket. A szív mindig.

# Szer…

**A** szeretetről egy sort sem volna szabad írni. Ezt sem.

# MUNKA

**S**ziszifusz munkáját kapta az emberiség. Elkeserítően szép.

# Mese hiba

**N**em minden rút kiskacsa válik gyönyörű hattyúvá.

# Késői meglepetés

**E**gyre jobban a belső világomban élek. Nem értem, hogy régebben miért ragaszkodtam ennyire a külsőhöz.

**199**

# Igazi szerelem

**A**z igazi szerelemtől nem annyira a halál választ el, mint inkább az élet.

# Zseni

**A**ki hamarabb készíti el a pajzsot, mint más a dárdát az zseni.

# Testvérek

**A** mennyiség és a minőség testvérek. Nem biztos, hogy közös alomból.

# Kiszámíthatatlanság

**M**ár a hálátlanságra sem lehet biztosan számítani.

# Elfogultság?

**H**a nem tudnám, hogy ez az én véleményem, akkor nem értenék vele egyet.

# Rokonok

**A** Halál rokonlátogatásra ment az Élethez. Vegyes érzésekkel fogadták.

# Fiaimhoz!

**F**iaim! Valósítsátok meg az álmaitokat! Nekem nem sikerült az Apámét.

# Isten...

**N**em létezhet olyan Isten aki azt mondhatja önmagáról, hogy mindenható. Ha mégis megteszi, akkor nem Isten.

# 1 és sok

**A**z 1 csak a sok - kal együtt EGY.

**200**

# Hiábavalóság

**N**e vesztegesd az idődet az időn való gondolkodásra!

# Mester és tanítványok

**„**Számítok Rátok”. Szólt a Mester hű tanítványaihoz.

**„**Mi fordítva gondoltuk.” Válaszolták a tanítványok. Azóta külön utakon járnak.

# „Kegyelmi állapot”

**F**eloldódni valamiben az a létezés bársonyos érintése.

# Igazság keresés

**A**z életben az igazságot keresni az egy nemesen keserves vesszőfutás.

# Küzdés

**H**a hiszel Istenben, akkor kemény küzdelemre számíthatsz a sátánnal.

# Alvás - álom - halál

**M**ég sosem álmodtam az előző alvásaimról. A „halál” a következő „alvás”. Kicsit hosszabb, mint a régebbiek.

# Közösségek

**M**inden közösséged mindig mutat neked valami fontosat Rólad. Vedd észre!

# Recept

**A**z Egység „oldatát” a különbségek feloldásával lehet elkészíteni.

Alkalmazható : két embernél, két nemzetnél, két nemnél, bármely két pólusnál.

Kitartóan, nem kapkodva kell „elkészíteni”!

**201**

# Megnyugtató!?

**A**z az „erő”, amely létrehozott a továbbiakban is működik.

# Vagyok…

**N**em érdekel, hogy a születésem előtt mennyi ideig nem voltam. Az sem érdekel, hogy halálom után mennyi ideig nem leszek. MOST vagyok!

# Tanító - mese

**A** jó mese „eszedbe juttatja” azt, amit amit már régen tudtál de „elfelejtettél”.

# Félelem - HIT

**„**Töpreng” a madárfióka a fészek szélén.

- „Ha most innen leugrom, akkor lezuhanok, elpusztulok.”

„Sikerülni foooog!!!” És elszállt.

# Helyesírás

**A** szívben „szóló”, szavak nélküli „nyelvben” nincsenek

„hejesírási hibák”.

# Helyszíni közvetítés a világ…

**R**iporter: „Kedves nézőink! Ádáz a harc az Érdekek és az Érzések háborújában. Eldőőőlt!!! Az Érdekek végérvényesen felülkerekedtek.”

# Törlés - frissítés

**A**z ember hosszútávú, magasabb szintű működését az biztosítja, ha az agyából és a lelkéből időnként bizonyos tartalmakat töröl, majd frissít. Az „akkumulátor” mindig legyen feltöltve!

**202**

# Az „elszakíthatatlan” cérna

**A** legerősebb ember sem tudja elszakítani a cérnát, ha a másik végét valahol nem rögzítik, nem rögzül. Rögzítsd, állapítsd meg a konfliktusaidat ,a hiányosságaidat, a panaszkodásaid, a sikertelenséged okait és „szakítsd el a

„cérnájukat”!

# Sorrend

**A** rész és az egész összefügg. A köztük lévő viszony megértését az e g é s s z - el kezdd!

# Jó lenne...

**K**érdés : lehet - e tudni, hogy mi a „jó”? Válasz : nem. Elég érezni és tenni, tenni kell!

# Megfelelés

**„**Mondd meg, hogy kinek akarsz megfelelni és megmondom ki vagy.” (G.J.)

A „kihívód” Te vagy! Van esélyed.

# A legértékesebb…

**H**inni egy hitben. Ez a legértékesebb önbecsapás.

# Miért?

**A** „miért?” - tet fel lehet tenni mindig, ha tetteid, vagy a veled történtek okára vagy kíváncsi. Ha választ is kapsz rá akkor legyél nagyon óvatos!

**203**

# „Tanulj Fiam!” (Mese)

**A** magas tandíjat vállalva beiratták a szüleik az ifjú pókot az Egyetem „Hálóépítő”, az ifjú termeszt pedig az

Egyetem „Városépítő” szakára. A Professzorok nem értek rá megtartani az órákat. A kurzus végén a két „hallgató”

„summa cum laude bizonyítványt kapott. És tényleg csodálatosan értettek a dolgukhoz.

# Örülj!

**H**a úgy érzed, hogy megtaláltad az igazságot, akkor örülj és keress tovább!

# „Csapatjáték”

**H**a az általad felállított, elfogadott, élt szabályok irányítanak téged egy „társadalmi csapatjáték” - ban,akkor „érdekes” meccs vár rád.

# Közös

**E**gyetlen közös jellemzője van az emberiségnek, hogy mindenki egyéniség.

# Ha még egyszer

**H**a még egyszer születnék, akkor kutya lennék nálam.

# Ha még egyszer

**H**a még egyszer születnék… Vagy ezen már túl vagyok?

# VAN

**M**indig ma VAN. Ma is. Megfigyeltem.

# „Fonalak”

**N**e a gondolataid „fonalát” erősítsd, hanem inkább az életed

„fonalait „szálazd szét! „Szív”esen tedd!

**204**

# Gondolkodás

**M**iért nem szeretnek gondolkodni az emberek? Ezen gondolkodom, de fáraszt. Az élet értelme… Nem az élet rövidsége ad értelmet az életnek, hanem... Mi?

# Mindhalálig

**A** „felszámolás” és a „leszámolás” harcolnak egymással. Kő kövön nem marad.

# A „kérdés”...

**I**stenem! Hányadán állunk egymással? Te legalább tudod?

# Kitüntetés

**K**itüntettek.Örülök. Sajnálom, hogy nem a szererénységemért kaptam.

# Előkészítés

**T**egnap készítettem elő a mát. Ma készítem elő a holnapot. Mikor leszek már elégedett és nem készítek elő semmit?

# Panaszkodás

**A** vágyaim és a valóságom találkoznak. Tele vannak szemrehányással, panasszal egymást illetően.

# Disznó - harc

**„**Sok lúd disznót győz.” Közmondás. Nálam a „disznók” esélyesebbnek látszanak.

# Érték - mérés

**K**omolyan számolnom kell azzal, hogy a mennyiség nem a dolgok legfontosabb része.

# Borongás

**K**ár, hogy a felelősség nem fertőző.

**205**

# Cicero - mese

**C**icero találkozik egy konzullal. Váltanak néhány szót. Konzul : „Egész jókat mondtál”, és megveregeti barátságosan Cicero vállát.

A mai politikában ugyanez, ugyanígy történik nem latinul,

hanem „bazmeggel”.

# „Életre nevelés”

**A**lacsony a bejárati ajtó. Mindenki meghajol mielőtt belépne. A gyerekeknek is ez az előírás.

# „Életre nevelés”

**A**nya/apa/ a kicsihez : „Eleinte csak pisilsz vele. Később nem csak. Aztán megint.”

# Magány

**M**ost már tudom, hogy milyen a magány. Nagy társaságban voltam.

# Kiderül

**Ú**gy érzem, hogy még nem távozott el belőlem minden rosszindulat. Remélem, hogy a jóból is maradt azért valami. Kiderül.

# A véges határtalansága

**A** „határtalant” felfogni határtalanul nehéz. Nehezítő, hogy a „véges” felfogása sem ért még véget.

# Is

**A**z emberek közötti feszültség lehet ok, vagy következmény. És „és is” lehet.

**206**

# Felelősség

**V**alamit leírni : felelősség. Valamit nem leírni : felelősség. Valamit észrevenni : felelősség

Valamit nem észrevenni : felelősség Valamit tenni : felelősség.

Valamit nem tenni : felelősség. Ezeken elgondolkodni???

# Áruló!

**„**Aki most középen áll az áruló!” Mondták a két szélén állók.

# A „titkok titka”. Egyensúlyok...

**M**ozgás - Pihenés, Táplálkozás - Koplalás, Tanulás - Tanítás, Alkotás - Kikapcsolódás,

Elfogadás - Megváltoztatás, Megőrzés - Fejlesztés,

Adás - kapás,

Az élővilág élete,

Az évszakok változása, Az universum működése,

A KÖLCSÖNÖS SZERETET,

A SZÉLSŐSÉGEK ELKERÜLÉSE.

# Szerénység

**G**yőzni akarsz a halál fölött? Helyette inkább érd be az élet vereségeivel!

**207**

# Szerénytelenség

**„**Mai gondolkodásom már 2.0 az előzőhöz képest.” Belegondoltam. Akkor lenne 2.0, ha nem foglalkoznék az előzővel. Vagy mégis 2.0?

# Vezeklés

**É**szrevettem, hogy egyre segítőkészebb vagyok. Hurrá! Beindult a vezeklés!

# Változás

**M**a már úgy nézek, gondolok rád, ahogy már tegnap kellett volna. Várom a holnapot.

# Credo

**N**em mindegy, hogy

honnan jössz és hová tartasz,

ki tartozik hozzád és kihez tartozol, kinek szólsz és kire hallgatsz, mennyit látsz és mennyit láttatsz,

hol húzod meg a határaidat és hol léped át, mit teszel és mit nem,

MILYEN EMBER VAGY!

# A győztes

**A** leggyorsabbnak, a legügyesebbnek tartják a „győztes” a petesejttel egyesülni tudó spermiumot. Lehet, hogy „csak”

„ráérzett” a petesejt „kódjára”?

# A fontos és a lényeg

**F**ontos az aki neked fontos és azok is akik a neked fontosnak fontosak. A lényeg lényegesebb, mint a fontos. Magasabb és mélyebb, miközben a centrumban van. Érteni nem kell, de érezni lehet ennek az igazságát.

**208**

# Cseppben …

**M**inden szavad, mondatod, gesztusod, cselekedeted a teljes személyiségedről „árulkodik”. Ez meg az enyémről.

# Vágy, fohász

**I**stenem! Kérlek, hogy ne „tud - óst”, hanem „tanuló - st” csinálj belőlem!

Már késő?

# Fiaimnak!

**A**zt hittem, hogy érzem a szívem dobbanásait, Azt hittem, hogy rábízhatom magam a szívemre, Azt hittem, hogy meghalok, ha megáll a szívem, Azt hittem, hogy a szívem a központom.

Most már biztos vagyok ezekben.

Csakhogy! A szívem Bennetek dobog drága Fiaim! Nagyon - nagyon vigyázzatok a szívemre!

**Nyitás - zárás T**anulás - „tudás” Hajnal - éjszaka Tavasz - tél Születés - halál

Ismerkedés - szakítás Közép - szélek Kezdet - vég

Fény - sötétség

# Megtalálod!

**A** céljaid meghatározása előtt, helyett az „utadon járást” kezdd el ÉS folytasd!

**209**

# Remény

110 x 90 cm, olajfestmény

**210**



# Mestertanítvány

**„**Jó Neked.” Mondta a Mester a Tanítványának.

„Nekem is jó.” Folytatta. Tőled elválva én is meglátogathatom a Mesteremet.

# Szöveg - „környezet”

**Ö**l - re mész vele, meg - öl -öd, vagy öl - be veszed. Nem mindegy.

# A „most” hajója

**A** „múlt” hajói már elmentek, a „jövő” hajói még nem fogadnak utasokat.

Mindig a „most” hajójában ülsz.

# Ellentmondás?

**N**em leszek Veled, ha ellenedre van. Néha viszont Érted fordulok „ellened”.

# Valóság - mese

**„**Egyszer volt…” Emlékszel, vagy érzed? Az emlék lenyomat, a másik érzet. Ez az „érzet” a mese „valósága”.

# Őszinteség

**A** szem csillogása őszintébb, mint száj „szómosolya”.

# Hit - tapasztalat

**H**iszek az „anyagban”, mert megtapasztaltam a szellemit. Az „Isten félő”- ség „lelki betegség”. Miért félsz attól ami Benned van?

# Nem könnyű

**É**letemben elviselhetetlen voltam sok embernek. Ma már

- talán - nem lennék, mert mostanában kezdem elviselni magamat. Hm. Nem könnyű.

**211**

# Jókívánság

**D**olgod végeztével nyugodtan halhatsz meg.Én még nem vagyok teljesen nyugodt.

# „Ruházat”

**A**z ősi dolgokat öltöztesd a kor divatos „ruhájába” és nyugodtan „sétálhatsz” bárhol.

# Ellentétek hasonlósága

**V**allomás. Azt szeretem Benned, hogy bámulatosan hasonlítasz a saját ellentétemre.

# Minta

**A**z anya és a csecsemő szavak nélkül is megértik egymást. Még akkor is, ha bármelyikük süket, néma, vagy vak. Érzed az „okát”?

# Összetartozás

**A** + és a - pólus „fülig szerelmesen” rohantak egymás felé. Közben fény lobbant fel közöttük és közös, hangos „kiáltás” tört fel belőlük. Új kis töltések keletkeztek.

# Olvasás - írás

**A**z „Életed könyvét” ha jól „olvasod”, akkor a mai „oldalt” már szebben fogod „megírni”.

# Óracsavar

**H**a egy szép, értekes órában kicserélsz egy pici csavart, akkor azért vigyázz arra, hogy közben kívül meg ne karcolódjon!

# Cölöpök

**V**igyázz, hogy hová és hogyan vered le „életed cölöpeit”, mert megtartanak. Ez egyben a hátrányuk is.

**212**

# Lényeglátás

**A**ddig nézd a „jelenséget” amíg meg nem látod benne a lényeget. Ne kapkodd el!

# Értelmezhetetlen

**\_** kutyának - a szabadság

* farkasnak - a biztonság
* kígyónak - a hűség
* lónak - az álnokság
* macskának - az erő oroszlánnak - a hízelgés fodrásznak - a hallgatás

hindu szerzetesnek - a fodrász pingvinnek - a téli álom medvének - a téli virrasztás gyereknek - a felnőtt

a felnőttnek - gyerek nőnek - a férfi férfinak - a nő

megvesztegetett embernek - az autonómia autonóm embernek - a megvesztegetés szélsőknek - a közép

politikusnak - a tisztesség életnek - a halál embernek - az isten

# Nem értem!!!

**N**EM ÉRTEM!!! Ha az isten a „saját” képére teremtette az embert, akkor az ember miért ilyen? Nem is merek belegondolni...

**213**

# Nappal - este

**A**z ostoba - fényes nappal - rohan az árnyéka után, hogy utolérje. A bölcs helyben marad és megvárja a napnyugtát.

# Egy „személyes” színház

**A**z életed egy „személyes” színház. Igazgató, főrendező,világosító,karbantartó, pénztáros,takarító és igen színész vagy benne,sőt főszereplő. Játszod a „rádosztott szerepeket”. Jól, rosszul. „Civil”pillanataid : csecsemőkor, szerelem, egyedüllét, súlyos betegségek, alvás, néha a szex. Majd, ha nem a”tapsért játszol” hanem az életedért, akkor kapod majd a legnagyobb elismerést a saját magad „tapsát” és a vele járó „Életmű - díjat”.

# Fordítva

**„**Hiszem, ha látom.” Tartja a közmondás. Pont fordítva van.

# Kép

**A** kép - minta, amely követhető, vagy elkerülhető, aki képtelen - annak hiányzik a minta,

aki képes valamire - annak megvan, a képmutató - rászed valakit,

a képalkotó - rájön valamire,

akinek képessége van - az valamit meg tud csinálni.Ezek voltak a kép nélküli „képeim”.

# 1>2

**A**z e g y - s é g tudja csak legyőzni a k é t - séget.

**214**

# Vigyázz a”magánhangzókra”!

**é**l - öl, dal - dúl, ért - árt föl - fél, kér - kár,

kép - köp, táp - tép, rág - rúg, tűr - tör

ÉRTED! - érted?

# „Csapatjáték”

**A** benned lévő Egyediség csak a Csapatban, a Csapattól, a Csapatért tud kiteljesedni, értékké válni. Vannak Csapataid?

# Megállapítás

**M**egállapítottam, hogy zűrzavar van a fejemben. Eddig nem zavart. Aztán, váratlanul örülni kezdtem. Végre egy tiszta gondolat!

# A „kérdés”

**M**ire vagy büszke? Megmondom, hogy mi nem vagy. Rám is vonatkozik.

# Csapda

**T**edd a dolgodat! Majd én megmondom, hogy mit.

# Iskola

**A** mélyebb tudásra a tanítási szünetekben van több lehetőség. Sajnos.

**215**

# Tanok...

**T**an - kötelezettség, Tan - szabadság, Tan - könyv,

Tan - szer,

Tan - felügyelő, Tan - óra,

Tan - terem, Tan - ár

TAN - ULÓ! Ennek az utóbbinak van legnagyobb jelentősége.

# Egyéniség

**N**e akarj egyéniséggé válni! Az vagy.

# Egymásrautaltság

**A**z „igazi” színész akkor tud együttműködni az „igazi” rendezővel, ha rendező segítségével megtalálja magában azt, amiről nem tudta, hogy benne van. A rendező is jól jár, mert kihozta a színészből azt, amivel saját maga viaskodik.

# Óva intés...

**M**eg se próbálj gondolkodni a más fejével! A sajátodéval is szinte reménytelen.

Magamból indultam ki, úgyhogy ne add fel!

# Mostoha…

**S**ok embernél a „gondolat - gyerekei” fontosabbak az édes gyerekeinél.

**216**

# Tévedés

**T**évedsz, ha azt hiszed, hogy Neked írom ezeket a sorokat. Titkon remélem, hogy nem nagyon.

# Gratuláció

**S**zétesettnek látod a világot? Gratulálok. Nagyon összeszedettek a gondolataid!

# Megnyugtatóbb

**H**a tükörben nézed az arcod, akkor azt látod, amit a fény belőled visszaver. A belső tükröd csak akkor működik, ha fényt gyújtasz magadban. A sokadik i l y e n tükörbe nézésnél kezdenek a „látottak” megnyugtatóbban hasonlítani hozzád.

# „Többfedeles”, „többrétegű”...

**E**zeket a kis „cseppeket” „többfedelesnek”, „többrétegűnek” vélem, érzem. Ha „felnyitogatod” őket, akkor lehet, hogy nem találsz bennük semmit. Például ebben.

# Örvény

**A** zúgó folyón - felülről - körnek látszik az örvény. Ha beleúszol, akkor lefelé visz spirálisan. Fokozatosan, megállíthatatlanul, végérvényesen, halálosan. Oldalra úszva megmenekülhetsz. A kapcsolati „köreidet” nézd meg „spirál szemmel”! És ússssz!

# Justitia („vak”), Theiresias (vak)...

**„**Jól csak a szívével lát az ember. Ami igazán lényeges, az a szemnek láthatatlan.” (Saint - Exupéry) A múlt, a jelen és a jövő is.

**217**

# Jelkép

**A** „Jel” és a „Kép” kétpilléres „lengőhídja” vezet át a zúgó, morajló „élet - folyó” „múlt - partjáról” a túlsó „jövő - partra”. Használd a „belső - hang” iránytűjét!

# Minősítés

**S**ajnos a te minősítéseid kérdésesek számomra, mert valójában a kérdéseid minősítenek téged.

# „A házam a váram” (angol közmondás)

**A**hol biztonságban alhatok, álmodhatok a nappalaim zaklatottságából visszatérve önmagamhoz.

# Szó, szó, szó (Hamlet)

**A** kimondott, a leírt szavak és mondatok mind :csak, csak csak. A gesztusok, az érintések,a tekintetek, a hallgatások már: már már.Aki meg is teszi az nem „mű” - vész, hanem maga a „MŰ”.

# Valami

**A** múlt és a jövő megfoghatatlan „semmibe” nyúlásai csak kicsit különböznek a jelen biztosnak látszó „valamijétől”.

# „A király új ruhája” (Andersen)

**E**ddigi életemben peckesen hordtam a „tudás díszes ruháját”. Rájöttem, hogy végig „meztelen” voltam. Most szégyellem magam.

# Két baj

**B**efejezetlenül hagyni a befejezhetetlent kisebb baj, mint befejezetlenül hagyni a befejezhetőt.

**218**

# Párbeszéd

**\_** „Ne beszélj velem ilyen hangon, mert megbánod.”

* „Még te fenyegetsz engem?”
* „Nem fenyegetlek csak reménykedem.”

# Bizonyosság

**M**ég sosem csalódtam Benned. Megbízhatóan megbízhatatlan vagy. Azért egy kicsit aggódom.

# „Gyakorlat teszi…” Versike

**K**orsó vagyok, kútra járok, Nem török el, majd meglátod.

# Dicséret

**M**a olyat tettem Veled, amely hasonlónál nem örülnék, ha Te tennéd velem. Az örömöm kinyilvánítása helyett megdicsértelek. Hogy jövök én ehhez?

# „Szerelmi szükség”

**S**zükségem van Rád, hogy érezhessem azt, hogy szükséged van rám.

# „Pálma - sors” (Teher alatt)

**„**Növésben vagyok.” Nyögte „keserves - örömmel” a pálma és görnyedezve tovább vonszolta a terhét.

**219**

# KOR! - szerű oktatási szemlélet

**A** magyar oktatásban: az alábbiakban vázolt „kor - szerűtlenség”, összehangolatlanság „kurzus - szemléletű” aktualizálás a jellemző. A z összefüggéstelen mozaikok nem állnak össze. HELYETTE!

Idő - „síkok” KULTÚRÁJA. Ősi társadalmak, Távol - kelet, Észak - Dél - Amerika, görög - római, EURÓPA, MAGYAR

A. - szaktudományok B \_ művészetek

IDŐ - SZINKRONBAN feldolgozva! /Az adott kor szaktudományát és művészetét - a régitől az újig, egymás után tanítva a megfelelő évfolyamokon.

ÉS ALKOTNI, TENNI, CSINÁLNI!!!

# Más mese.

**M**ikor volt , mikor nem volt. Amikor volt, pont akkor kellett lennie. Amikor nem volt, akkor nem kellett lennie. Volt egyszer egy ...Te. Rólad szól a „mese”.

# Születés

**„**Isten hozott a családban!” Mondta némi vajúdás után az

„alkalom” az újszülött tolvajnak.

**220**

# „Kalandor”

**Egy eset verse**

Egy eset nem eset?

De megesett.

Kerestem egy keveset, Találtam egy ecsetet, Festettem egy mecsetet, Gondoltam egy kedveset, Nagy nehezen leesett.

Szívem dobbant heveset, Kávét kértem, szemeset,

De előtte még megettem a leveset.

**A** tudatod, a felfogásod nagy „kalandor”. Eseményekből eseményekbe „zuhan”.

Az egyik nem hagy nyomot, a másikat elengeded, a harmadikat túlreagálod.

Ez maga a Változás - Megmaradás. Most már csak ezt a hármat kell fejlesztened. Hát persze. „Gyerekjáték”. Játssz el a gondolattal!

# „Akadálypálya”

**É**leted „akadálypályáit” magad állítod össze, magadnak. Teljesítsd, vagy szüntesd meg őket! Válassz pályákat!

**221**

# Törölj - frissíts - tervezz újra!

**D**elete =„tabula rasa”

* ürítés,hányás, tisztálkodás, takarítás, mosás, mosogatás, lomtalanítás
* panaszkodás
* rossz emlékek feldolgozása
* bűnbánatJean Valjean, Vajk - István király, Buddha, Saulusból Paulus

„Csak üres bölcsőbe tehető a gyerek” G.J.

„Tiszta vizet a t i s z t a pohárba!” G.J.

# Főleg…

**F**iaim! Mi elsősorban szeretetteljes lehetőségek vagyunk egymás számára semmint kötelességek.

# „Bicikli”

**A**mire „ráérzel” ÉS gyakorlod azt tudod. „Biciklizés” az élet.

# „Szól?”

**H**a valamit nem értesz az még nem neked szól. Ez a kis füzet is ilyen.

# Tisztázás

**A**mikor „Neked javasolok” valamit az csak formailag szól Neked, tartalmilag nekem szól. Csupán egy villanás, egy szikra, egy „fénycafat”. Felismerés? Remény?

# „Korszerű” gondolatok

**G**ondolkodásod színvonalát - többek között - életkorod is befolyásolja. Mindig „korszerű vagy”. Ennek a mondatnak az értelmezése is - többek között - „korfüggő”.

**222**

# Recept

**A** megváltoztatásod kínjait főzd össze a megváltozás jövőbeli eredményével, adj hozzá egy csipetnyi reményt és folyamatosan tartsd melegen! Megértően tálald!

Jó étvágyat!

# Próféta

**„**Prófétává váltál. Gratulálok.” Szólt a Mester.

„Köszönöm a tanításaidat. Rohanok haza, mert nagy szükség van rám.” Hálálkodott a Tanítvány.

„Elhamarkodtam a minősítésedet.” Válaszolt a Mester.

# Barátság

**M**űködik a tökéletes robot - ember. Az Alkotóját arra kéri, hogy legyenek barátok. Az alkotó boldog. Elfogadja. Nesze neked barátság, nesze neked emberiség.

# Analóg óra mese

**M**ásodpercmutató a kismutatóhoz: „Nagyapó! Öregedni látlak, mintha lelassultál volna az utóbbi időben.” Kismutató a másodpercmutatóhoz: „Köszönöm az aggódást Kicsim.

Már csak miattad élek.” A másodpercmutató megnyugodva érezte, bár nem értette a választ.

# Végülis…

**2**8 évig voltam gimnáziumi igazgató. Az évek során sokszor a fülembe jutott,hogy mi a véleményük rólam az iskola tanárainak, diákjainak, dolgozóinak. Egy szó: „emberséges”. Végülis nem tékozoltam el az időt.

**223**

# Darwin...

**D**arwin „csak” félreértelmezte a tudományt és a történelmet. A „fejlődést” kizárólag az alkalmazkodásban és küzdelemben vélte megtalálni. A megbékélést, a jobbítást kihagyva a centrumból. Több, mint bűn. HIBA!

# Angolos őszinteség, világnyelv...

**„**Hogy vagy?” Kérdezi köszönés után - automatikusan - sok nemzet lánya - fia. Valójában csak ritkán érdekli a válasz.

Az angolok felvállalták ezt a nem őszinte, érzelemmentes, felületes, modoros helyzetet. „Száraz” köszönést csináltak belőle.Az angol gyorsan terjedő „világnyelv”.

# „Esernyő”

**R**ájöttem, hogy nem szünteti meg az esőt, ha kinyitom az esernyőt, vagy behúzódom valahová. Némi nevetgélés után irány a gondolkodás!

# „Lélekfordítás”

**J**ézus „szeretet - üzenetét” „lefordítottam” magamnak, hogy a mindennapi életben használhassam:

**„**Az „Erkölcsi JÓ” - nak tartottakÉRT tegyek meg minden tőlem telhetőt és NE a rossznak tartottak ELLEN vegyem fel a harcot!

Nem azért, mert hasznos, hanem azért, mert csak így érdemes. MŰKÖDIK! Hm. Nem mindig.

# Kettős hiba

**A** tudományhoz érzelemmel közelíteni ugyanaz a hiba, mint az érzelemhez tudományosan.

**224**

# Fejlődés

**„**Egyre tökéletlenebb vagyok.” Állapította meg a tudós, majd elégedetten visszament a laboratóriumába és folytatta a munkáját.

# Felismerés

**S**ajnos még nem tudok annyit, hogy szerény legyek.

# A legszimpatikusabb reménytelen

**A**z emberiség próbálkozásai közül a legszimpatikusabban reménytelen vállalkozások a művészi alkotások.

# Gyuri festményei

**G**yurikám! Festményeid élményvilága lefedi élményeim szel- lemi és lelkivilágát.

# Jancsihoz!

**T**enger ÉS Csepp

**„**Kicsi Cseppem!” - Szólt a Tenger.

„Csillogj és játssz, mint egy ember!

Élvezd a hullámot és a fényt! Ez boldoggá tesz minden lényt. Bárhol leszel Veled vagyunk, Veled szívünk, Veled agyunk. Veled vagyunk bárhol leszel, Veled leszünk bármit teszel, Veled szívünk, Veled eszünk, MI MINDIG VELED LESZÜNK!”

**225**

# Gyurihoz!

**T**enger ÉS Csepp

Cseppként sokat ittál, ettél, Szeretetet adtál - vettél, Im Magad is Tenger lettél. Partot mosol, hajót viszel,

Önmagadban mélyen hiszel. Fodrokat vetsz szél haragján, Tajtékzol is néhanapján.


Cseppből lettél el ne felejtsd! Tenger - Szülők neveltek fel. Szülő - Tenger álma Benned,

CSEPPJEIDÉRT KELL MÁR TENNED!

# ÜZENET

**ÉLD TOVÁBB!!!...**

**226**



**228**